Одатий тадбир ёки азалий муаммо\nСовуққина қоронғи хона, 2-3 та эски компьютер, бир четда тахи бузилмаган газеталар, стол устида чойнак ва чойдан сарғайган пиёла...\nВилоятларнинг туман газеталаридаги аксарият таҳририятларнинг аҳволи шундай. Шу хоналарда совуқдан пальтосига ўралиб ўтирган журналистлар мониторга термилиб тумандаги ижтимоий аҳволни ёритсинми ёки обуна масаласини ўйласинми? Муаммони олиб чиқса, аранг «яшаб» турган таҳририятига ҳокимлик обуна бўйича ёрдам бермайди. Ҳокимлик манфаати билан чекланса, аудиториясини йўқотади. Обунадан ташқари ҳудудий нашрларда шахсий нашриёт йўқ, қоғоз муаммо, ёш кадрлар етишмайди, оддийгина иш қуроли бўлган компьютер кам, фотоаппаратлар ҳам алмисоқдан қолган... Шундай таҳририятлар йўқ дейсизми?\nВилоятларнинг туман газеталари йилдан-йилга ўқувчиларини йўқотиб бормоқда, молиявий аҳволи эса яхши эмас. Обуна масаласи доимгидек муаммо. Одамлар газеталардан узоқлашмоқда, газеталар эса одамларнинг асл муаммоларидан йироқлашиб кетган. Журналистлар, газеталар аҳволини яхшилаш учун қаратилган анжуманларда асосан уларнинг хатолари, камчиликлари эсланмоқда ва таҳририятларнинг ҳақиқий аҳволидан узоқ бўлган тавсиялар берилмоқда. Куни кеча Тошкентдаги «City Palace» меҳмонхонасида ана шундай анжуманларнинг навбатдагиси ўтказилди.\nМуаммолар ва хатолар саналди, ечимлар эса...\nЎзбекистон мустақил босма ОАВ ва ахборот агентликларини қўллаб-қувватлаш жамоат фонди Ўзбекистон Матбуот ва ахборот агентлиги билан ҳамкорликда «Нашрларнинг бугунги ҳолати: менежмент ва маркетинг йўналишларидаги муаммолар ва уларни яхшилаш бўйича таклифлар» мавзусидаги семинар-тренинг ўтказди. Унда бир қанча мутахассислар, вилоятлардан ташриф буюрган босма оммавий ахборот воситалари вакиллари иштирок этди.\nСеминар-тренингда Ўзбекистон матбуот ва ахборот агентлиги бош директори Лазиз Тангриев сўзга чиқди. У бугунги туман газеталаридаги аҳвол ҳақида ўз фикрларини билдирди. Унинг айтишича, вилоят, туман газеталарида реал ижтимоий ҳаёт акс этмаяпти. Мисол учун, Оққўрғондаги ариққа тушган «олтовлон» ҳақида биронта газета ҳам ёзмаган. Бу ҳақда деярли барча электрон нашрлар жар солди. Газеталар улардан олиб, босиши ҳам мумкин эди, дейди у. Ундан ташқари, Лазиз Тангриевнинг қайд этишича, мажбурий меҳнат муаммоси ҳам биронта газетада кўтарилмаяпти. Газеталарнинг моддий аҳволи оғирлиги ҳам бор гап. Кўпгина газеталарда 30 йил аввалги эскича ишлаш тизими ҳукм сурмоқда. Уларнинг ташқи дизайнида ҳам ўзгаришлар сезилмайди. Норматив-ҳуқуқий ҳужжатлар билан тўлдириладиган нашрлар ҳам талайгина. Кўпгина газеталар қарор ва фармонларни фарқига бормайди. Битта туман газетасида эълон қилинган мақолада туман халқ таълими бўлимининг номи олти хил кўринишда ёзилганига гувоҳ бўлдим, дейди у.\nНашрларда имловий хатолар ҳаддан ташқари кўп учрамоқда. Хатолари туфайли иши судга оширилган журналлар ҳам бор.\nҚишлоқ таҳририятларида Ғарб тажрибаси\nЎзбекистон мустақил босма ОАВ ва ахборот агентликларини қўллаб-қувватлаш жамоат фонди раҳбари Саид-Абдулазиз Юсупов танқидлар билан бирга нашрларнинг моддий аҳволини яхшилаш учун тавсиялар берди. У таҳририятлар учун кредит маблағини ажратувчи медиабанк ташкил этишни таклиф қилди. Кредитни олиш ўзи бир муаммо, уни узиш эса... тушунтиришга қалам ожизлик қилади. Стол атрофида йиғилиб Ғарб тажрибалари ҳақида гапириш нақадар осон. Чет эл тажрибаси ҳақида гапираётган бўйинбоғ таққан мутасаддилар асли реал вазият билан танишмикан? Жамоаси 6-10 кишидан иборат бўлган баъзи таҳририятлар маркетинг ҳамда кредитни ёпиш масаласи билан шуғулланадими ёки ижтимоий ҳаётдаги муаммоларни кўтариб чиқадими? Ўзи бошдан-оёқ муаммонинг ўзи бўлган туман нашрлари бўйнига яна кредит муаммоси оғир бўлмасмикан? Яна улардан биз халқ дардини олиб чиқишни кутамиз. Таҳририятлар қарзини узаман деб бор 4 дона компьютер ва эски мебелларидан ҳам ажралиб қолмайдими?\nЎзбекистон давлат жаҳон тиллари университети халқаро журналистика факультети доценти Назира Тошпўлатованинг фикрича, медиабанк тизими таҳририятларга ўзини ўнглаб олишга ёрдам беради.\nМуассисдан алоҳида ўзи кредит олиб иш юритган нашрлар долзарб муаммоларни олиб чиқиб, аудиториясини кенгайтириб қарзларини ёпиши мумкин. Бироқ туман газеталари вакилларининг айтишича, бу тажрибани қўллаш мушкул. Чунки аксарият нашрларда маркетинг бўлимининг ўзи мавжуд эмас. Обуна ҳам, таҳририят иши ҳам биргина журналист зиммасида. Ижтимоий ҳаётни интернет нашрлари каби фаол ёритишда техник имкониятлар ҳам етишмайди. Шу ўринда нашрларнинг электрон варианти йўқлигини танқид остига олиш ҳам ўринсиз. Туман газеталарида оддийгина мақолани чоп этиш учун қоғоз муаммо бўлиб турганда, биз улардан яна нималарни талаб қиляпмиз?\n«Ҳур диёр, бепоён дала...»\nҲудудий нашрлар ҳамон қоронғи хоналарда ўтириб, «фаровон ҳаёт», «ҳур диёр» ва «бепоён дала» ҳақида ёзишдан чарчамаяпти. Бу ҳақда Ўзбекистон Журналистика ва оммавий коммуникация университети доценти Беруний Алимов ўз таҳлилларини келтирди. Эксперт йил давомида республикамизнинг бир қанча вилоятларида бўлиб, у ердаги нашрларда кўзга ташланаётган камчиликларни ўрганган. Газеталар танг аҳволи ҳақида ёзар эканмиз, уларда нафақат шароит, балки ёзиш услублари ҳам ўтган даврни эслатишини айтиб ўтиш жоиз.\nЭксперт Беруний Алимов ҳудудий нашрлар ва қисман республика газеталарида ҳам кўзга ташланаётган камчиликларни санаб ўтди.\nУнинг фикрича, бугунги мақолаларда ортиқча гаплар, эмоционал бўёқлар кўп. Журналистлар мақолада мутахассис фикрини эмас, кўпроқ ўз позициясини илгари суради. Долзарб бўлмаган мавзуларда катта публицистик мақолалар берилади, интернет сайтларидан материаллар тўлиқ кўчирилиб босилади, тадбирларнинг пресс-релизлари тўлиғича эълон қилинади. «Одамларга тадбирлар эмас, янгиликлар керак», дейди мутахассис. Умуман олганда, камчиликлар кўп, янгиланишлар эса оз.\nАнжуманда мутахассислар мавжуд камчиликларни санаб ўтди, мутасаддилар танқидларни аямади. Аввалги анжуманларда айтилгани каби яна хориж тажрибалари гапирилди, газеталарга янгича ишлаш принциплари ўргатилди. Бироқ хориждаги шароитга эга бўлмаган таҳририятларга уларнинг йўлини ўргатишдан наф бормикан? Бу худди ракетани кўрмаган одамга уни бошқаришни ўргатишга ўхшайди. Узоқдан келган ҳамкасбларимиз бироз янгилик ва тажриба олган ҳолда яна ўз қоронғи хоналарига, ўз муаммоларига қайтиб кетдилар.\nВазир шифокор «дард»ини кўтариб чиқди\n12:39, 25.03.2019 ✔9\nБеморлар дарди ҳақида ким қайғуради?\nҲимояга муҳтож шифокор\nКуни кеча Соғлиқни сақлаш вазирлиги Жамоатчилик билан алоқалар бўлими томонидан вазирлик расмий сайтида ва қатор интернет нашрларида «Cоғлиқни сақлаш вазири Бош прокурорга мурожаат қилди» сарлавҳали мақола чоп этилди. Унда шундай дейилади:\n11:59, 07.03.2019 ✔64\n✔ 9  12:39, 25.03.2019\n✔ 64  11:59, 07.03.2019\n✔ 156  11:58, 07.03.2019\n✔ 90  14:14, 01.03.2019


16:05 / 27.11.2019 1607 pdf Ўқиш режими + -\nСофия бинти Ҳуяй онамиз ўзларининг нозик дидлари ила Расулуллоҳ соллаллоҳу алайҳи васалламнинг қадрларини олий мақомга кўтарар эдилар. Пайғамбар соллаллоҳу алайҳи васаллам ҳам бунга ўзига яраша жавоб қилиб, бу онамизнинг қадрларини ўрнига қўяр эдилар.\nИмом Бухорий, Муслим ва бошқалар келтирган ривоятда София онамиз розияллоҳу анҳо айтадилар:\n«Пайғамбар соллаллоҳу алайҳи васаллам масжидда эътикоф ўтирган эдилар. Мен кечаси у кишининг зиёратларига келдим. Бир оз гаплашдим, сўнг уйим томон турдим. У киши мени кузатгани мен билан турдилар. (У кишининг (Софиянинг) уйи Усома ибн Зайднинг масканида эди). Бас, ансорийлардан икки киши ўтиб қолди. Улар Пайғамбар соллаллоҳу алайҳи васалламни кўришлари билан тезлаб қолдилар. Шунда у зот:\n«Икковингиз шошилманг, бу София бинти Ҳуяйдир», дедилар.\n«Субҳаналлоҳ! Эй Аллоҳнинг Расули!» дейишди.\nПайғамбар соллаллоҳу алайҳи васалламнинг эътикоф ўтирган бўлсалар ҳам, София бинти Ҳуяй онамизни кузатиб чиқишлари у зотнинг бу онамизни юқори даражада қадрлашларининг ёрқин далилидир.\nИмом Аҳмад ва бошқалар София онамиз розияллоҳу анҳодан ривоят қиладилар:\n«Набий соллаллоҳу алайҳи васаллам аёллари билан ҳаж қилдилар. Софиянинг туяси ётиб олди. Бас, у йиғлади. Расулуллоҳ соллаллоҳу алайҳи васаллам хабарни эшитиб, етиб келдилар ва қўллари билан унинг кўз ёшларини артдилар. У йиғлар, у зот эса уни юпатар эдилар.\nРасулуллоҳ соллаллоҳу алайҳи васаллам одамлар билан бир жойга тушдилар. Эрталаб Зайнаб бинти Жаҳшга:\n«Дугонангга битта туяни вақтинчалик бериб тур», дедилар. Унинг уловлари кўп эди.\n«Мен сизнинг яҳудиянгизга берар эканманми?» деди.\nУ зотнинг аччиқлари чиқди. Мадинага борганларидан кейин унга гапирмай қўйдилар. Муҳаррам, Сафар ўтди. Унинг олдига келмадилар. У умидини узди.\nРобийъул Аввал бўлганда унинг олдига кирдилар. У ул зотни кўрганида:\n«Эй Аллоҳнинг Расули, нима қилай?» деди.\nУнинг Расулуллоҳ соллаллоҳу алайҳи васалламдан беркитиб юрган битта жорияси бор эди. Ўшани «Бу сизга», деди. Бас, Расулуллоҳ соллаллоҳу алайҳи васаллам унинг сўриси олдига бордилар. У кўтариб қўйилган эди. Уни ўз қўллари билан туширдилар. У зот ўз аҳлларидан рози бўлдилар».\nРасулуллоҳ соллаллоҳу алайҳи васалламнинг София бинти Ҳуяй онамиз розияллоҳу анҳо ҳақларида бир оғиз қўпол сўз айтиб қўйган Зайнаб бинти Жаҳш онамиз розияллоҳу анҳога бунчалик аччиқланишларидан ҳам София бинти Ҳуяй онамизнинг у зот ҳузурларидаги олий мартабаларини билиб оламиз.\nАна шу ҳолат Набий соллаллоҳу алайҳи васалламнинг вафотларигача давом этди.\nИбн Саъд раҳматуллоҳи алайҳи ва бошқалар Зайд ибн Асламдан ривоят қиладилар:\n«Расулуллоҳ соллаллоҳу алайҳи васалламнинг вафотларидан олдинги беморликларида у зотнинг аёллари ҳузурларида жамландилар. Шунда София бинти Ҳуяй онамиз:\n«Эй Аллоҳнинг Набийси! Аллоҳга қасамки, сизга келган нарса менга келишини истардим», деди.\nБас, у зотнинг завжалари бунга имо-ишора қилдилар. У зот уларни кўрдилар ва:\n«Оғизларингизни чайиб ташланглар!» дедилар.\n«Нима учун, эй Аллоҳнинг Набийси?!» дейишди.\n«Унга имо-ишора қилганингиз учун. Аллоҳга қасамки, у ростгўйдир!» дедилар».\nБу ҳадиси шариф ҳам София бинти Ҳуяй онамизнинг фазллари қанчалик улуғ эканига яна битта далилдир.\n13:05 / 27.11.2019 1470\n20:04 / 27.11.2019 2290\nIМуҳаммад соллаллоҳу алайҳи васалламга пайғамбарлик янги келган пайт. Маккаи Мукаррамада ҳамма ана шу ҳодиса ҳақида гапирмоқда. Жоҳилият одамлари асосан бу ишга давоми...\n1727 13:50 / 19.01.2019\n1049 09:30 / 23.10.2019\n2115 21:09 / 15.12.2018\n3593 14:45 / 21.02.2019


Машинани қиздириш фойдасиз ва зарарлидир - Carzone.Uz\nҚиш фаслида Ўзбекистонда ва умуман бошқа совуқ ўлкаларда автомобилни юргизишдан олдин қиздириш одати бор. Олимлар бундан наф йўқ, қолаверса, атроф-муҳитга зарар етказилади ҳамда ёнилғи ва вақт бекор сарфланади, дейишмоқда.\nМаҳалла ва микрорайонлардан эрталаб ўтар экансиз, гараж ёки дарвоза олдида ўт олиб турган машиналарга кўзингиз тушади. Ҳайдовчида масофадан ўт олдириш қурилмаси бўлса иш осон кўчади, бироқ кўпчилик ҳайдовчилар муздек машина ичига ўтириб унинг қизишини кутиб ўтиришади.\nОдамлар шундай қилинса, совуқда машина ҳайдаш осонлашади, қаҳратонда темир тойчоқни дарҳол юргазиш зарарли, деб ҳисоблайди. The Washington Post газетаси бу ақидани рад этиб, замонавий автомобилларни олдиндан қиздиришга ҳожат йўқлигини уқтиради.\nМашинани қиздириш фақат ўзбеклар ёки русларнинг одати эмас. 2009 йилда ўтказилган сўровномага кўра, ҳаво ҳарорати нолдан тушган даврда америкаликлар ҳам автомобилини юргазишдан аввал беш дақиқа қиздириб олиши аниқланди.\nНимага двигателни қиздиришнинг ҳожати йўқ?\nАсли бунда ҳам қисман ҳақиқат бор. Биринчидан, совуқ мотор ёнилғини ўртача 12 фоизга кўп “ейди”. Иккинчидан, қишда мотор секинроқ исийди.\nШундай қилиб, замонавий двигателни узоқ қиздириш шарт эмаслигини таъкидлаймиз. Автомобилсозлик мутахассиси фикрига мувофиқ янги машинани 30 сониядан узоқ қиздириб туришнинг кераги йўқ, чунки у йўл юрганида яхшироқ қизийди.\nДвигателни қиздириш ҳавони ифлослантиради\nДвигатель салт ишласа иссиқхона газлари кўп ажралиб чиқади, ёнилғи исрофи ортади, бу, нафақат, табиатга, балки, ҳайдовчининг чўнтагига ҳам зиён етказади.\nМашинани қиздириш зарурияти йўқлигини кўрсатиш учун Канаданинг табиий ресурслар Вазирлиги бир тажриба ўтказди. -18 даража совуқда уч автомобиль турлича муддатларда қиздирилди ва белгиланган масофани босиб ўтишди.\nБеш дақиқа қиздирилган машинанинг ёнилғи сарфи 7-14 фоизга, ўн дақиқа қиздирилганиники эса 12-19 фоизга ошди. Бундан ташқари, двигатель қанчалик катта ҳажмда бўлса, мотор салт ишлаганида ёнилғини шунча кўп сарфлайди. Яъни замонавий автомобиллар йўл юрган сари бензинни тежаш хусусиятига эга бўлади, салт ишлаганида эса ёнилғини “еб қўйиб” двигатель самарадорлиги пастлайди.\nҲайдовчининг харажати ортиши билан бирга атмосферанинг ифлосланиш жараёни ҳам тезлашади. 2009 йилда Energy Policy журнали америкалик ҳайдовчиларнинг автомобиллари салт ишлаш жараёнида ҳавога чиқариб ташлаган зарарли моддаларнинг умумий миқдорини ҳисоблаган. Ҳайдовчилар совуқ фаслда фақатгина машина қиздириш жараёнида эмас, бирортасини кутишда ёки машина тиқинига тушиб қолганида ҳам моторни ўчиришмайди. Ҳисоб-китобларга кўра АҚШдан чиқарилган барча иссиқхона газларининг 1,6 фоизи салт ишлаган двигателлар ҳиссасига тўғри келар экан. Таққослаш учун: бу металлургия саноати чиқарган зарарли моддалардан икки баробар ортиқдир.\nҲайдовчилар двигателнинг беҳожат ишлашини қисқартиришса, дунё бўйлаб 5,9 млрд долларлик ёнилғи иқтисод қилинади (2008 йилги нархларга асосланган). Ҳавога чиқарилувчи зарарли моддалар эса сода, алюминий ва оҳак ишлаб чиқариш саноати чиқиндиларини қўшгандаги миқдор бараварида камаяди.


Петербургда ўзбек муҳожирлари отиб кетилди (видео) « O'zbekiston ERK Demokratik Partiyasi\nПетербургда ўзбек муҳожирлари отиб кетилди (видео)\n01 July 2014 - 14:14\nВидео лавҳаларда қотилнинг қўлидаги спорт сумкаси билан маршрут таксисига яқинлашиб келаётгани акс этган.\nИккита Ўзбекистон фуқаросининг ошкора отиб кетилиши Россиянинг шимолий пойтахти аҳолисини ларзага солди. Асосийси содир бўлган ҳодиса қўшни бинога ўрнатилган видеокамерага тасвирга олинган. Ҳуқуқни муҳофаза қилиш органлари маълумотларига кўра, 34 ёшли рецидивист Алексей Несмачный иккита ўзбек муҳожири билан юзага келган жанжал оқибатида улардан бирини ўлдирган, иккинчисини эса яралаган.\nLifeNews эгалигидаги видео лавҳаларда қотилнинг спорт сумкаси билан маршрут таксига яқинлашиши ва ичкарига кириши, кейин эса маршрут автосидан тушиб унинг орқа томонига қараб юргани акс этган. Ҳодиса маршрут таксисининг ичида содир бўлади.\nОтишмадан сўнг рецидивист жиноят жойини тарк этади. Шундан сўнг маршрут такси ичидан иккита эркак чопиб чиқади, уларнинг ортидан учинчи, яраланган шахс чиқади. У ҳам қочишга ҳаракат қилади, бироқ буни уддалай олиши бироз қийин кечади. У бироз вақт чўккалаб ўтириб қолади, кейин қийинчилик билан ўрнидан туради ва воқеа жойидан узоқлашади.\nОтишма натижасида иккита Ўзбекистон фуқароси жароҳатланган, биттаси воқеа жойида ҳаётдан кўз юмган. Марҳум ва жабрланувчи “Третий парк” шаҳар транспорт компанияси ишчилари бўлиб ишлашган. Отишма маршрут таксининг охирги бекатида, Большевистское кўчасидаги №6 уй яқинида содир бўлган.\nҲозирда қотил қўлга олинган. У 34 ёшдаги Алексей Несмачный экани аниқланган. Ушбу шахс олдин ҳам Россия Жиноят кодексининг иккита моддаси – соғлиққа ўртача ва оғир даражада зиён етказиш моддалари билан судланган. Бундан ташқари, 2006 йилдан бошлаб “Қотиллик” моддаси билан айбланиб федерал қидирувга берилган. Қотил ўз қилмиши сабабини бир неча кун аввал ўзбек муҳожирларидан бири унинг маъшуқасини ҳақорат қилганлиги билан изоҳлаган.


26 сентябр 2021, Тошкент вақти: 09:23\n11 ёшли боланинг ўзи ва онаси блогер Ақида Ханум билан суҳбат давомида кўзида ёш билан бу иш 2018 ёки 2019 йилда бошланганини айтиб беришган.\nФарғона вилояти ҳуқуқ-тартибот органлари Қува туманида 48 ёшли шахс 11 яшар болани зўрлаб келгани ҳақидаги иддаолар юзасидан текширув олиб бормоқда.\nБоланинг онаси вояга етмаган ўғлини ўз амакиси икки йил давомида зўрлаб келгани ҳақида блогер Ақида Ханумга сўзлаб берганди.\nБлогернинг жабрланувчи болакай ва унинг онаси билан ўтказган видео суҳбати ижтимоий тармоқларда тарқалгач, Қува тумани Ички ишлар бўлими терговга қадар текширув бошлаган.\nБолани зўрлаганликда гумонланаётган амакиси ҳибсга олинган. Блогер Ақида Ханумнинг Озодликка айтишича, энди аёл “айтганларидан тонмоқда”.\nБоланинг ўзи ва онаси блогер Ақида Ханум билан суҳбат давомида кўзида ёш билан бу иш 2018 ёки 2019 йилда бошланганини айтиб беришган.\nОғриқ зўридан кўпинча бувамга айтмоқчи бўлганман, аммо айтолмаганман.\n“Биринчиси бувамни томорқасига экинларни суғоришга борганимизда бўлган. Иккинчиси 3-4 ойдан кейин қўйимиз туққанида шуни эмизишга бирга борганимизда бўлган. Оғриқ зўридан кўпинча бувамга айтмоқчи бўлганман, аммо айтолмаганман. Бу иш анчадан бери давом этиб келарди. Бир куни, ноилож, бувамга айтишга мажбур бўлдим. Ўтган йили май ойида ойим мени шифокорга олиб бордилар”, дейди 11 ёшли бола блогер Ақида Ханум билан суҳбатда.\nБоланинг онаси суҳбат давомида ўғлини амакиси зўрлаб келгани ҳақида анча олдин хабар топганини айтади.\nАкангиз ўғлимизни зўрлаб қўйибди, хабарингиз борми?’ десам, ‘ҳа, биламан. Лекин нима қилай? У мени акам. Сўйиб ташламайман-ку’ деди\n“Бир куни ўғлимнинг зўрланганини билиб қолдим. Шунда турмуш ўртоғимга ‘Акангиз ўғлимизни зўрлаб қўйибди, хабарингиз борми?’ десам, ‘ҳа, биламан. Лекин нима қилай? У мени акам. Сўйиб ташламайман-ку’ деди”, - гапириб беради боланинг онаси.\nЎтган йил май ойида боланинг онаси уни шифокорга олиб борган. Ҳодиса ҳақида шифокордан ташқари участка нозири ҳам билган, бироқ улар ҳеч қандай чора кўрмаган.\nАқида Ханумнинг “нима учун турмуш ўртоғингизнинг акаси устидан ички ишлар органларига ариза ёзмадингиз? Фақатгина ноқулай бўлгани учунми?” даган саволига аёл бош ирғаб жавоб беради.\n“Энди она ҳамма айтганларидан тоняпти”\nБлогернинг жабрланувчи болакай ва унинг онаси билан ўтказган видео суҳбати ижтимоий тармоқларда тарқалгач Қува тумани Ички ишлар бўлими терговга қадар текширув бошлади.\nБолани зўрлаганликда гумонланаётган амакиси ҳибсга олинган. Блогер Ақида Ханумнинг Озодликка айтишича, энди аёл айтганларидан тонишни бошлаган.\n“Суҳбатни видеога ёзиб олдим, чиқардим. Кеча Фарғона ИИБси бошлиғи менга телефон қилди. Амкаисини олиб кириб қўйдик, суд-мед экспертиза қиляпмиз, лекин онаси “унақа нарса бўлмаган”, деб туриб оляпти, деди. Қариндошлари амаки қамалиб кетса оқ қиламиз, деб босим қилишган. Энди она ҳамма айтганларидан тоняпти”, - дейди блогер..\nОзодлик амакиси тарафидан жинсий зўрлаб келингани иддао қилинаётган 11 яшар болакайнинг онасига боғлана олмади.\nЎзбекистонда маиший ва жинсий зўравонлик ҳолатларини ёритиб келаётган блогер Ақида Ханумнинг Озодликка айтишича, “ўзбекчилик”, “андиша” каби иллатлар сабаб кўплаб ҳолатлар ёпилиб кетяпти.\nЁшлигида жинсий зўрланган, ота-оналари андиша туфайли ишни кўтариб чиқишмаган. Бу болалар руҳий жароҳат олиб, катта бўлганида ўзини ўзи ўлдириш даражасига етганлари ҳам бўляпти.\n“Менга жуда кўп одамлар ёзишяпти. Ёшлигида жинсий зўрланган, ота-оналари андиша туфайли ишни кўтариб чиқишмаган. Бу болалар руҳий жароҳат олиб, катта бўлганида ўзини ўзи ўлдириш даражасига етганлари ҳам бўляпти. Зўравонлик ҳолатлари ёпилиб, кўп-кўп одамларнинг ҳаёти синиб кетяпти. Андиша қурсин. Шу андиша туфайли қанча ҳолатлар ёпилиб кетяпти. Қариндоши зўрласа, қамалиб кетишидан қўрқиб, босим остида иш тўхтатилган ҳолатлар ҳақида ҳозир менга кўп ёзишяпти”, - дейди блогер.\nФарғона вилоятида 11 ёшли бола икки йил давомида ўз амакисининг жинсий тажовузига учрагани, ота-онаси эса андиша туфайли бу ҳолатни яшириб келгани ижтимоий тармоқларни ларзага солди.\nБаъзи тармоқ фойдаланувчилари тарафидан боланинг ота-онасини ҳам жазога тортиш керак, деган фикрлар айтиляпти.\n“Уйдаги гапни кўчага чиқарма, ёпиғлиқ қозон ёпиғлигича қолсин, деган нарса қон-қонимизга сингиб кетган. Лекин, шуни орқасидан бегуноҳ болаларимиз азоб чекишяпти. Бу ишни шунчаки ташлаб қўймаслик керак. Отани оталик, онасини оналик ҳуқуқидан маҳрум этиш, керак бўлса жазолаш керак. Қачонгача давом этади бунақа ишлар”, - деб изоҳ қолдирган Фейсбукда эълон қилинган видео остида Шер исмли фойдаланувчи.\nЎзбекистон Жиноят кодексида педофилия бўйича алоҳида модда йўқ. Бундай жиноятни қилганларга 7 йилдан 10 йилгача бўлган қамоқ жазоси кўзда тутилган 119 - Жинсий эҳтиёжни зўрлик ишлатиб ғайритабиий усулда қондириш ҳамда 129-Ўн олти ёшга тўлмаган шахс билан жинсий алоқа қилиш каби моддалар қўлланилади.\nЎзбекистон ЖКнинг педофилияда айбланганларга нисбатан қўлланадиган мавжуд 129-моддаси "уч юз соатгача мажбурий жамоат ишлари ёки икки йилгача ахлоқ тузатиш ишлари ёхуд бир йилгача озодликни чеклаш" жазосини назарда тутади.\n30 июнь куни Фарғона вилоят, Ўзбекистон туман Жиноят ишлари бўйича суди 12 яшар ўқувчисига жинсий алоқа таклиф қилган 42 яшар ўқитувчига 15 суткалик маъмурий қамоқ жазоси тайинлаганди.\nМаҳкама қарори жабрланувчи яқинларининг норозилигига сабаб бўлган.\nОзодлик билан гаплашган Ўзбекистон туманида яшовчи оналардан бири¸ суд тизимини вояга етмаган болалар¸ хусусан қизларни ҳимоя қилмаётгани учун танқид қилган.


Хўш, бу борада мутасадди ташкилотлар нима дейди? Табиий офатларга қарши туриш учун хавфни олдиндан аниқлашнинг иложи йўқми? Бу борада янги тизим жорий қилиш вақти келгандир?\n— Ҳақиқатан ҳам, бу бизнинг хатомиз, сабаби, хавфни олдиндан кўра билмадик, — дейди Фавқулодда вазиятлар вазирлиги Фавқулодда вазиятлар профилактикаси бошқармаси бошлиғи, полковник Шуҳрат ДАДАХОНОВ. — Оқибатда 14-18 май кунлари мамлакатимизда кузатилган кучли ёмғир туфайли айрим вилоятларга сел бостириб келди. Бу офат кўплаб хонадонларга моддий зарар етказди. Кимнингдир мол-ҳоли оқиб кетган бўлса, яна бировнинг уйини сув босди. Энг ачинарлиси, Самарқанд вилоятида беш нафар, Қашқадарё вилоятида уч нафар фуқаро селда оқиб, оламдан ўтди. Табиий офат рўй берган жойдаги ҳолатларни кўздан кечирганимизда ирригация тармоқлари яхши тозаланмагани, дарё ва сой қирғоқлари талаб даражасида эмаслиги аниқланди. Бу офат кўзимизни очди. Хато-камчиликларни тузатишга кеч бўлса-да, киришдик. Издан чиққан коммунал тизимлар, ирригация тармоқлари, дарё ва сой ўзанларини қайта таъмирлаш ишлари бошлаб юборилди.\nАвваллари дарё ва сой ўзанларини обод қилиш учун жуда кам маблағ ажратилар эди. Жорий йилда мазкур ишларни амалга ошириш учун ҳукуматимиз 38 миллиард 700 миллион сўм маблағ ажратди. Лекин вилоятлардаги сел тошиш хавфи бўлган ўзанларнинг барчасини бирданига таъмирлаш учун бу маблағ камлик қилади. Шунинг учун энг муҳим жиҳатлар аниқланиб, маблағ шунга йўналтирилади.\nАйни пайтда давлатимиз раҳбари кўрсатмасига биноан «Хавфсиз дарё» номли унитар корхонасининг лойиҳаси тайёрланяпти. Унинг вазифаси нафақат давлат бюджетидан, балки тадбиркорларнинг маблағи ҳисобидан дарё ва сой қирғоқларини таъмирлашдан иборат бўлади.\n— Тан олиб айтиш керак, охирги пайтларда бизнинг соҳада ҳам кўплаб оқсашлар кузатилмоқда, — дейди «Ўзгидромет» маркази бошқарма бошлиғи Қаҳрамон Зоҳидов. — Шу боис юқоридаги каби табиий офатларни олдиндан аниқлаш ва бундан аҳолини хабардор этиш учун янги тизим жорий қиляпмиз. Бунинг учун «Ўзгидромет» фаолиятини тубдан янгилаш борасида қарор лойиҳаси тайёрланган.\n— Кучли сел оқибатида жабр кўрган ҳамда моддий зарар етган фуқароларга қандай кўмак бериляпти?\n— Бу масала бўйича ҳозирги кунда жамоатчилик кенгаши асосида ҳукумат комиссияси тузилган, — дейди Шуҳрат Дадахонов. — Мазкур комиссиялар, асосан, мамлакатимизда кучли сел кузатилган вилоятлардаги талафотларни ўрганиб, зарурий чораларни кўрмоқда. Агар ҳақиқатан ҳам бирон бир хонадонга ёки фуқаронинг мол-мулкига зиён етган бўлса, ҳукумат томонидан моддий ва маънавий ёрдам кўрсатилади. Уларга қандайдир имтиёзлар яратиб берилади. Масалан, фуқаро то табиий офат оқибатида кўрган моддий зарарини қоплагунига қадар солиқдан озод этилиши каби. Бу бўйича ҳам аниқ чоралар кўриляпти.\n— Хоразмда кузатилган кучли шамол туфайли деҳқончилик маҳсулотлари хавф остида қолди. Бу масала қандай бартараф этиляпти? Бирор чора-тадбирлар ишлаб чиқариляптими?\n— Қорақалпоғистон ва Хоразм вилоятида кузатилган кучли шамол, асосан, Россиянинг ғарбий ҳудудларидан эсаётгани сабабли Орол денгизида йиғилиб қолган тузлар кўтарилишига сабаб бўлмоқда. Бу муаммоларнинг олдини олиш мақсадида тегишли давлат идоралари билан бир нечта лаборатория таҳлиллари амалга оширилди. Таҳлил натижаларига кўра, деҳқончилик маҳсулотларига енгил таъсир кўрсатадиган ҳар хил майда касалликлар қайд этилди. Аммо инсон саломатлигига жиддий хавф соладиган унсурлар аниқланмади. Ҳозир шуларни бартараф этиш борасида иш олиб бориляпти.


Президент қандай китобларни ўқимоқда?\nБугун Қозоғистон президентининг иш столида Алек Росснинг "Келажак индустрияси", Ювал Ноа Харарининг "21 аср учун 21 дарс" ва Юсуф Баласагунинг "Қутлуғ билимлар", Парага Ханнинг "Келажак - Осиёники" каби китобларни кўриш мумкин. У, шунингдек, кўплаб газеталарни ҳам кўздан кечириб боради, Тайм, Эканомист журналларини ўқийди, шунингдек, Le Monde ва "Жэньминь жибао" нашрларини ҳам электрон кўринишда ўқиб боради. Бу ҳақда Tengrinews.kz президентнинг матбуот котиби Берик Оулига асосланиб маълум қилди.\n"Биласизми, яқинда президент буюк Абайнинг юбилейи муносабати билан ўтказилган тадбирда иштирок этди. Менинг билишимча, давлатимиз раҳбари бу тадбирга тайёргарлик кўриш учун Абайнинг "Ҳикматлар китоби"ни ўқиб чиқди. Жаҳон классикларига келсак, у, айниқса, русларнинг тасодифан классик деб номлармаган ҳақиқий адабиётини яхши билади", - деган Берик Али.\nМатбуот котибининг қайд этишича, сўнгги пайтда Қосим Жўмард Тўқаевда китоб ўқиш учун жуда кам вақт қоляпти.\n"Шунга қарамай, у сиёсий адабиётга ҳам, бадиий адабиётга ҳам, янги нашр этилган илмий ишланмаларга ҳам вақт ажратишга ҳаракат қилади. Менинг билишимча, президент бир нечта китобни олдинма-кейин эмас, бир вақтда ўқишни маъқул кўради".\nҚайд этиш лозимки, бугун Қосим Жўмард Тўқаевнинг президентликка киришганига 100 кун тўлди.\nКиритилди: 12:26 19.09.2019. Ўқилди: 1869 марта. Фикрлар сони: 0 та.


«Ҳудудгазтаъминот» АЖ бошқарув раиси ўринбосари Тоҳиржон Турдиев 23 ноябр куни АОКАда ўтказилган брифингдан сўнг Kun.uz мухбирига берган интервьюсида аҳолига суюлтирилган газ етказиб бериш масаласида гапирди. Раис ўринбосари маълумот беришича, айни кунда бир дона газ баллон 45 кунга мўлжалланган ва 22 минг 400 сўмдан етказиб берилади.\n«Аҳолидан бир савол тушадики, бир ойга бир дона газ баллон бериладими, деган. Йўқ. Ҳозирги кунда ресурс, имкониятлардан келиб чиқиб бу масала мониторинг қилиб кўрилган бўлиб, 45 кунга бир дона газ баллон етказиб бериш таъминланади. Газ график асосида туман ҳокимлари билан тасдиқланган жадвалларга асосан етказиб берилади. Бу кам эмас. Бир нарсани илова қилишимиз керак, қишки мавсумда суюлтирилган газни фақат овқат тайёрлаш учун етказиб берамиз.\nБу бўйича «Ўзбекнефтгаз» билан ҳамкорликда иш олиб борилмоқда. Қишки мавсумда аҳолига 6 ой - октябрдан март ойигача қўшимча равишда 384 минг тонна газ етказиб бериш режалаштирилган. Бир кунда 1400 тонна газ олинаётган бўлса, ҳозирги кунда 2000 тонна газ олинмоқда.\nСуюлтирилган газни Қашқадарё вилоятида жойлашган «Шўртан» нефт ва газ, «Муборак» нефт ва газни қазиб чиқариш ва учта завод орқали Қашқадарёдан оламиз. Бизда энг оғир ҳудуд бўлган водий вилоятларига уч кун бўлдики, суюлтирилган газни темир йўл орқали тўлиқ етказиб бериш таъминланмоқда. 160та вагонга яна қўшимча 90та вагон қўшилди.\nОб-ҳаво қандай бўлишидан қатъи назар аҳолига суюлтирилган газни етказиб бериш таъминланади», деди раис ўринбосари.\n«Ҳудудгазтаъминот» АЖ бошқарув раиси ўринбосари Тоҳиржон Турдиев\nТоҳиржон Турдиев суюлтирилган газ тўлдирилган баллонларга қўшимча нарх қўйиб сотиш ҳолатлари учраб тургани ва бунга нисбатан кескин чоралар кўрилаётгани ҳақида ҳам гапирди. У республика миқёсида газ учун бир хил нарх жорий қилинганини таъкидлаб ўтди.\n«Бу жараёнда ҳар бир ҳолат назоратга олинган. «Ҳудудгаз» АЖда коррупцияга қарши кураш бошқармаси ҳам ташкил этилган. Бу бўйича барча вилоятлардан ходимлар ишга олинган. Бунинг учун ишланяпти.\nСамарқанд мисолида айта оламан, ушбу вилоятни ўрганиш якунларига кўра 14 нафар ходимга нисбатан кескин чора кўрилди. Уларнинг ҳужжатлари прокуратурага тақдим этилган. Аҳолига ажратилган суюлтирилган газни ўз вақтида етказиб боролмагани ёки уни бункерда тўплаб, қўшимча нарх қўйиб сотиш ҳолатлари аниқланди ва бунга чора кўриляпти.\nБугунги кунда аҳолига сотилаётган суюлтирилган газнинг нархи республика бўйича 22 минг 400 сўм.\nЯна бир хизмат турини жорий қилдикки, аҳолига ажратилган газ баллонни уйига олиб кириб ўрнатиб, хавфсизлигини таъминлаб, текшириб бериш ҳисобига 3000 сўм қўшимча ҳақ олинади. Бу мажбурий эмас, ихтиёрий равишда. Буни аҳоли тўғри қабул қилиши керак.\nҲозирда газ экспорти мутлақо тўхтади. Куз-қиш мавсуми бўлганлиги учун асосий газ ички бозорга, яъни аҳолига йўналтирилди. «Ўзбекнефтгаз» берган маълумотга кўра, барча миқдор ички бозорга йўналтирилди», дейди раис ўринбосари.\nАввалроқ, Kun.uz сайтида Самарқанд вилоятида газ баллонларини аҳолига ўз вақтида етказилмаётгани хусусида бир қанча мурожаатлар юзасидан суриштирув эълон қилинганди. Унда маҳаллаларга икки ойда бир марта газ баллони келаётгани айтилганди.\nГаздан ўчоқ ёқиш учун фойдаланадиган тадбиркорлар табиий газдан узилган – «Ҳудудгазтаъминот»\n«Ҳудудгазтаъминот» раиси метан заправкалар кечки вақтларда ишламаётганига изоҳ берди


«Қурилиш соҳаси тўлиқ рақамлаштирилади» — вазир ўринбосари | huquqburch.uz\n2020 йилда қурилиш соҳасида олтмишта янги норма ишлаб чиқиб, амалиётга кенг жорий этиш режалаштирилмоқда. Бу борадаги ишлар 2025 йилга қадар давом этади.\nУлардан бири геоахборот тизими бўлиб, жорий йилнинг 1 мартида ишга тушади ва унга шаҳарсозлик бош режаси жойлаштирилади. Эндиликда юртимизда иш бошламоқчи бўлган хорижий инвесторлар қаерда қандай қурилиш ишларини олиб боришларини мумкинлигини шу тизим орқали бемалол билиб олишлари мумкин бўлади.\nБу ва тизимда юз бериши кутилаётган яна бир қатор янгиликлар ҳақида Қурилиш вазирлигининг матбуот анжуманида маълум қилинди.\n– Қурилиш назоратини тўлиқ рақамлаштириб, назорат инспекторларига қулайлик яратилади, – дейди Ўзбекистон Республикаси Қурилиш вазирининг биринчи ўринбосари Шерзод Ҳидоятов. – Натижада ишнинг сифати ошиб, унга бўлган вақт сарфи ҳам анчагина камаяди. Шунингдек, жараён рақамлаштирилгандан сўнг вазирлик мутасаддиларининг инспекторлар фаолиятини тўлиқ назорат қилишига эришилади. Натижада коррупцияни олди олиниб, жараён шаффофлашади. Бу ўз навбатида тадбиркор пудратчилар фаолиятини ҳам осонлаштиради. Ортиқча сарсонгарчилик ва қоғозбозликка барҳам берилади.\nЛойиҳаларни экспертизасини рақамлаштириш деганда жараён тўлиқ электрон тизимга ўтиши назарда тутилган. Бунда лойиҳачи масофадан туриб, интернет орқали лойиҳасини экспертиза бошқарувига жўнатади. Мазкур тизимнинг қулайлиги, бу лойиҳачиларни қўлида қоғозлари билан сарсон бўлишини олдини олиши ва вақтини тежаган ҳолда ишини тез битиришига кўмаклашишидадир. Яна бир муҳим жиҳат бор, бунда лойиҳачи ва уни ишини кўриб чиққан инспектор бир-бирларини кўрмайди ва табиийки натижада коррупцияга йўл қўйилмайди.\nЭндиликда вазирлик расмий сайтига қурилиш жараёни калкулятори жойлаштирилади. Бу нима дегани? Истаган киши, хоҳ юртдошларимиз ёки хорижий инвесторлар бўлсин, ундан бемалол фойдаланишлари мумкин. Дейлик, улар Ўзбекистонда бирор бир объект қурмоқчи. Бунинг учун ишни нимадан бошлаш керак, қандай жараёнлардан ўтилади ёки қайси ҳужжатлар талаб этилади, ҳаттоки сарфланадиган маблағ ва вақт ҳажми ҳам унда аниқ кўрсатилган бўлади. Бу ҳам катта қулайлик.\nЯна бир янгилик. Эндиликда пудрат ташкилотларнинг рейтинги ишлаб чиқилиб, улардаги ишчи муҳандислар сифатини ўз ичига оладиган рейтинг тизими яратилади. Бунда, ишчи муҳандисларнинг касбий билими, корхона бажарган ишлари кўлами, банкдаги ҳисоби ва шу каби омилларни ўз ичига олади.\nМатбуот анжуманида янги қурилаётган уй-жойлар ва қурилиши мўлжалланаётган хусусий тадбиркорларнинг янги лойиҳалари ҳақида ҳам сўз юритилди.


Нафл намозлар - Hidoyat.uz\nАсосий саҳифа Мақолалар Нафл намозлар\nЧоп этилди Noyabr 8, 2019 Нафл намозларda fikr bildirishni o'chirish\n(Фарз ва вожиб намозлардан бошқа намозлар шариатимизда нафл намозлар дейилади).\nБомдод намозининг фарзидан аввал, пешин, шом, хуфтон намозларининг фарз намозларидан сўнг икки ракат; пешин намозининг фарз намозидан аввал, жума намозининг икки ракат фарзидан олдин ва кейин тўрт ракат намоз ўқиш суннати муаккададир.\nМазкур тўрт ракатли суннат намозлар бир салом билан ўқилади.\nАср намозидан олдин ва хуфтон намозидан олдин ва кейин тўрт ракат; шом намозининг суннатидан сўнг олти ракат намоз ўқиш мандубдир.\nНафл намозларга оид турли ҳукмлар\nТўрт ракатли суннати муаккада намозларининг аввалги икки ракатидан кейинги қаъдада фақат “Аттаҳиёт” ўқилади ва учинчи ракатга турганида сано ўқилмайди.\nТўрт ракат нафл намоз ўқиётган киши икки ракатдан сўнг – биринчи қаъдада ўтирмасдан, охирги қаъдада, тўртинчи ракатдан сўнг ўтирса, намози дуруст бўлади. Фақат бу ҳолда саждаи саҳв лозим бўлади.\nКундузи бир салом билан тўрт ракатдан, кечаси эса, саккиз ракатдан ортиқча нафл намоз ўқиш макруҳдир.\nИмом Абу Ҳанифа раҳматуллоҳи алайҳ наздларида бир салом билан кундузи ва кечаси тўрт ракат-тўрт ракат, Имом Абу Юсуф ва Имом Муҳаммад наздларида кечаси икки ракат-икки ракатдан нафл намоз ўқиш афзалдир. Бу масалада Имом Муҳаммад ва Имом Абу Юсуф қавлларига фатво берилган.\nТунги нафл намоз кундузги нафл намоздан фазилатлидир.\nТаҳиййатул масжид, зуҳо ва тунги намозлар\nМасжидга кирган киши ўтирмасдан икки ракат таҳиййатул масжид ўқиши суннатдир. Вақти бўлган фарз намозни адо қилиш ва масжидга кирганда ўқиладиган ҳамма намоз таҳиййатул масжид ўрнига ўтади.\nТаҳоратдан сўнг аъзоларнинг нами қуримасдан икки ракат, зуҳо вақтида (қуёш найза баробари кўтарилганда) тўрт ё ундан ортиқ ракат намоз ўқиш мандубдир.\nКечаси бир ухлаб тургач, таҳажжуд намозини, истихора ва ҳожат намозлари ўқиш мандубдир.\nРамазон ойининг охирги ўн куни кечаларини, икки ҳайит кечаларини, зулҳижжа ойининг илк ўн куни кечаларини ҳамда шаъбон ойининг ўн бешинчи (Бароат) кечасини ибодат, истиғфор айтиш билан ўтказиш мандубдир. Мазкур кечаларни ибодат билан ўтказиш учун масжидларда ва ўзга жойларда тўпланиш макруҳдир.\nЎтириб нафл намоз ўқиш\nКиши, тик туришга қодир бўлса-да, нафл намозларини ўтириб ўқиши жоиздир. Лекин узрсиз ўтириб нафл намоз ўқиган кишига тик туриб нафл намоз ўқиган киши савобининг ярми бўлади. Ўтириб нафл намоз ўқийдиган киши “Ташаҳҳуд” ўқишда ўтиргандек – чап оёғини тўшаб устига ўтиради ва ўнг оёғини панжаларини қиблага қилиб тик тутади. Нафл намозни тик туриб бошлаган кишининг қолган ракатларини ўтирган ҳолда тугатиши кароҳатсиз жоиздир.\nعَن جَابِرَ بْنَ عَبْدِ اللَّهِ رضي الله عنه أَنَّ النَّبِيَّ صَلَّى اللَّهُ عَلَيْهِ وَسَلَّمَ كَانَ يُصَلِّي التَّطَوُّعَ وَهُوَ رَاكِبٌ فِي غَيْرِ الْقِبْلَةِ (رواه البخاري).\nЖобир ибн Абдуллоҳ розияллоҳу анҳудан ривоят қилинади: “Набий соллаллоҳу алайҳи ва саллам нафл намозларни уловда қиблага йўналмасдан ўқир эдилар” (Имом Муслим ривояти).\nКиши шаҳар (қишлоқ ва овул) ташқарисида улови (от, эшаги) устида, улови кетаётган томонга қараб имо билан нафл намоз ўқиши жоиз.\nАбу Ҳанифа раҳматуллоҳи алайҳ наздларида улов устида имо-ишора билан барча суннат намозларни ўқиш жоиз, аммо бомдод намозининг суннатини ерда ўқиш зарур.\nУзрсиз бирор нарсага суяниб нафл намоз ўқиш макруҳдир. Улов устидаги, эгардаги, узангидаги нажосат дирҳам миқдоридан кўп бўлса-да, намозга моне бўлмайди.\nУлов устида ўқиладиган фарз ва вожиб намозлар\nУлов устида фарз намозларни, витр ва назр намозларни, жаноза намозини ўқиш, шунингдек, ерда ўқилган (сажда) оятининг саждасини қилиш дуруст эмас. Фақат бу ҳолларда: уловдан тушса ўзига, уловига ёки кийимларига ўғри ёки йиртқич ҳайвон ҳужум қилишидан қўрқса, ёки ер юмшоқ лой бўлса, ёки минган ҳайвони тизгинини бермайдиган бўлса, ёки қарилиги туфайли ерга тушса, қайта минишига ёрдам берувчи бўлмаса, фарз ва вожиб намозларни улов устида ўқиш жоиздир.\nКемада намоз ўқиш\nСузаётган кемада ҳеч бир узрсиз фарз, вожиб намозларни ўтириб руку ва саждаларини адо этган ҳолда ўқиш Имоми Аъзам наздларида дурустдир.\nРуку ва сажда қилишига қодир киши кемада имо-ишора билан намоз ўқиши жоиз эмас.\nЛангар ташлаган кема, шамол уни тебратса, сузаётган кема ҳукмидадир. Агар шамол уни қаттиқ тебратмаса, бандаргоҳда тўхтаб турган кема кабидир.\nБандаргоҳда турган кемада туришга қодир бўлган кишининг ўтириб намоз ўқиши жоиз эмас. Бандаргоҳдаги кеманинг бир қисми ерга тегиб турган ё ерга тегмаган бўлишидан қатъи назар, унинг ичида тик туриб намоз ўқиш жоиз (“Ҳидоя”, “Ниҳоя”).\nСузаётган кемада намоз ўқимоқчи бўлган киши намоз ўқишни бошлашида қиблага юзланиши, агар намоз ўқиши асносида кема бурилса, яна қиблага юзланиб, намозини давом эттириши керак.\nҲасан ибн Аммор ШУРУНБУЛОЛИЙнинг “Нурул изоҳ” асари асосида


Ўзбекистонда бешта янги авиакомпания пайдо бўлиши мумкин - Anhor\nAnhor Все посты Ўзбекистонда бешта янги авиакомпания пайдо бўлиши мумкин\nЎзбекистон Транспорт вазирлиги, Туризмни ривожлантириш давлат қўмитаси ва бошқа идораларга шу йилнинг 1 апрелига қадар бешта янги авиакомпанияни ташкил қилиш топширилди. Бу ҳақда “Фергана” АА эътибор қаратган 2020 йил учун давлат ҳаракатлар дастури лойиҳасида сўз боради.\nАмалдаги йўналишлар бўйича парвозлар сонини ошириш ва янги йўналишларни очиш ҳисобидан ўзбек авиаташувчилари томонидан амалга ошириладиган рейсларнинг умумий сони деярли уч мингга ошиши керак.\nБунда республиканинг ҳар бир халқаро аэропортида ўнтадан янги халқаро рейсни очиқ осмон режимида жорий этиш топширилди. Ташаббусни бажариш муддати – Халқаро ҳаво транспорти уюшмаси (IATA) томонидан тасдиқланган 2021 йил ёзги жадвал бошлангунга қадар.\nБундан ташқари, фуқаролари виза расмийлаштирмасдан туриб Ўзбекистонга ташриф буюриши мумкин бўлган мамлакатлар сонини кўпайтириш режалаштирилмоқда. Республиканинг чет элдаги дипломатик миссияларида эса туризмни ривожлантириш давлат қўмитасининг ходимларидан тайинланадиган элчининг биринчи ўринбосарлари каби янги штат бирликлари пайдо бўлади.\nУшбу чоралар 2020 йилда Ўзбекистонга ташриф буюрадиган туристлар сони 7,5 млн кишигача кўпайишига йўналтирилган. Таққослаш учун, ўтган йили республикага 6,7 млн чет эл фуқароси ташриф буюрган, бу олдинги кўрсаткичга қараганда тахминан чоракка кўп. Аммо сафар мақсади туризм эканини уларнинг фақат 15% гина кўрсатган.


20 май 2022, Тошкент вақти: 06:19\nЖиззах вилояти Маданият объектларини муҳофаза қилиш департаменти бошлиғи 40 яшар Сундар Қорабоев 16 март куни Тошкент шаҳар, Юнусобод туман Маъмурий суди қарори билан 10 кунга қамалди.\nҚорабоевнинг ҳамкасби фикрича, у “буюртма шантажчи” аëл қурбони бўлган. Блогерлардан бири Youtube-каналида қилган чиқишида "Қорабоев янги юқорироқ вазифага тайинланаëтганидан норози бўлганлар бу шантажни уюштирганлигини” иддао қилди.\nЮнусобод туман суди вакилининг Озодликка айтишича¸ жабрланувчи¸ гумондор ва адвокатлар иштирокида судья Қўчқор Санжаров раислигида 16 март, соат 20 да бўлиб ўтган маҳкама Қорабоевни Маъмурий жавобгарлик тўғрисидаги кодекснинг 183-моддасида (Майда безорилик) назарда тутилган қилмишни содир этганликда айбли деб топиб, 10 кунлик қамоқ жазоси белгилаган.\nСуд вакилига кўра, Сундар Қорабоев 15 март куни Тошкент шаҳар, Юнусобод туман, Истиқлол кўчасидаги “Уголок” кафесида хўранда аëлнинг тинчини бузиб жанжал фигуранти бўлганлиги маҳкама жараëнида аниқланган.\nСундар Қорабоевнинг укаси Ахримаз Қорабоевнинг 18 март куни Озодликка айтишича¸ унинг акаси 15 март куни иш юзасидан Маданият вазирлигига – Тошкент шаҳрига келганида “шантаж қурбони” бўлган:\n“Шантаж деб ўйладим¸ чунки мен акамни яхши биламан. Ўша куни акам Маданият объектларини муҳофаза қилиш департаментининг бошқа вилоятлардан келган ходимлари билан бирга кафега бориб овқатланган. Акамнинг ёнида бўлган департаментнинг Сирож исмли ходимининг айтишича, улар кафедан чиқаётган вақтда Сундар Қорабоевга бегона аёл туртилиб кетган. Шундан сўнг аёл акамга мен сени қаматаман деган. Акам ва шериги аёлнинг гапига эътибор қилмасдан чиқиб кетишган”.\nЎша куни Қорабоев билан бирга бўлган Маданият вазирлиги ходимига кўра¸ улар Сундарнинг машинасига ўтириб жўнашган:\n“200 метр ҳам юрмагандик ППХ ходими тўхтатди. Қарама-қарши юряпсиз деди. Сундар унга йўл ўзи бир томонлама бўлса қанақа қарама-қарши қараман деб тушунтирмоқчи бўлганида орқадан мигалкани ëқиб милиция наряди етиб келди. Сизни устингиздан арз қилишди¸ сиз бегона аëлни калтаклаганликда айбланасиз деб Қўйлиқдаги тергов изоляторига обориб қамаб қўйишди”.\nОзодлик судда қатнашган Сундар Қорабоевнинг ҳамкасби билан гаплашди. Исми айтилишини истамаган ҳамкасб “Қорабоев кафеда ҳеч ким билан жанжаллашмаганини” айтди.\n“ Темурбек деган адвокат суд раисига кафе ичкариси ва ташқарисидаги кузатув камераларидан олинган тасвирларни тақдим қилди. Тасвирларда Сундар аканинг кафе ичида ҳам¸ ташқарисида ҳам ҳеч кимга туртилмагани аниқ кўринган. Бундан ташқари судда “Уголок” кафеси бошқарувчиси ҳам иштирок этиб ҳеч қандай жанжал бўлмаганлиги борасида гувоҳлик берди. Суд раиси бунга эътироз билдирмади. Лекин маслаҳатга кириб чиққандан кейин 10 кун қамаш ҳақида қарор чиқарди”.\nСуҳбатдошга кўра¸ жабрланувчи аëл судда қатнашганида ëнида паспорти бўлмаган ва юзини беркитиб ўтирган.\nСундар Қорабоевнинг укаси Ахримаз Қорабоев бу қарор устидан 18 март куни апелляция аризаси ëзди. Бу аризани Тошкент шаҳар маъмурий суди кўриб чиқади. Ахримаз Қорабоевнинг фикрича, кўра акасини қамаган судда процессуал қоидалар бузилган:\n“Акамни қамалгани ҳақида оиласига ҳабар берилмади. Телефон қилиб хабар бериш ҳуқуқи бор қўлга олинган одамнинг. Акамга 10 сутка қамоқ тайинланганида қўлига қарор нусхаси берилмаган. Суд қарорида 10 кун дейиляпти аммо акам қўлга олинганидан то суд бўлгунча ҳам 24 соат қамоқда бўлди. Бу муддатга ҳуқуқий баҳо йўқ қарорда".\nАхримаз Қорабоевга кўра¸ акасини ҳозиргача ҳеч кимга кўрсатишмаяпти. Хотини ва адвокати ҳам карантин баҳонаcи билан кўришиш учун киритилмаган.\nОзодлик Юнусобод туман Ички ишлар бўлими билан боғланди. Бўлим ходими "ҳуқуқбузарлик ҳақидаги ҳолат мавжуд қонунчилик доирасида расмийлаштирилиб, судга тақдим қилинган"ини айтиш билан чегараланди.\nҚорабоев шантаж қурбони бўлдими?\nОзодлик мухбири “Уголок” кафеси кузатув камерасига тушиб қолган тасвирларни кўрди. Тасвирда Қорабоевга қарши кўрсатма бергани айтилган аëл кўринади. Сўнг кафе эшигидан бир эркак чиқиб кетади. Укасининг айтишича бу эркак Сундар Қорабоевдир. Кадрда чиқиш йўлагида турган бошқа эркак имоси билан Қорабоевнинг орқасидан югуриб кетаëтган ўрта яшар аëл кўринади.\nОзодлик суҳбатлашган Қорабоевнинг ҳамкасби у “буюртма шантажчи” аëл қурбони бўлганини айтди. Худойберди Зоминий исмли блогер эса ўзининг Youtubeдаги каналида чиқиш қилиб “Қорабоев янги юқорироқ вазифага тайинланаëтганидан норози бўлганлар бу шантажни уюштирганлигини” иддао қилди.\nҚорабоевни яқиндан таниган Ўзбекистон Маданият вазирлигидаги мулозимнинг Озодликка иддао қилишича, ”Сундарнинг Бургут бола тахаллуси билан Зомин туманидаги муаммоларни ҳажв қилгани” туман ҳокимига ëқмаган:\n“Зомин ҳокими Алишер Абдуғаниев вазирликка ҳам норасман чиқиб Бургут боласининг овозини ўчиринглар деган, аммо гапи ўтмаган. Сундар икки ҳафта олдин бу ҳокимнинг зимдан тиш қайраб юрганини айтган эди. Сундарнинг қамалишидан манфаатдор одам - ўша ҳоким”.\nБургут бола тахаллуси билан блогерлик қилган Сундар Қорабоевнинг видеолавҳаларидан бирида улкан газ баллонини елкасида кўтарган кампир билан суҳбати акс этган. Суҳбатда тумандаги газ муаммоси ҳажв қилинади.\nЗомин туман ҳокими Алишер Абдуғаниев 2019 йили ҳуқуқ фаоли Малоҳат Эшонқуловага қарши Жиноят кодексининг икки моддаси – ҳақорат ва туҳмат бўйича жиноят ишида жабрланувчи мақомида бўлгани билан танилган.\nОзодлик Жиззах вилоят хокимлиги матбуот хизмати ва ўзини Зомин туман хокими ëрдамчиси деб таништирган мулозим билан боғланди. Ҳар иккала мулозим ҳам суд ишига аралаша олмаслигини айтишди.\nБургут бола – табиат ва обидалар ҳимоячиси\nТармоқда Бургут бола дея танилган Сундар Қорабоев Зомин экологияси ва қадимий обидаларини ҳимоя қилиб мунтазам чиқишлар қилади. Қадимий обидаларни асраш борасида республикадаги энг малакали мутахассислардан бири. Қорабоев нафақат Жиззах, балки бутун республикадаги қадимий обидалар ҳимояси бўйича Озодликка суҳбатлар берган. Қорабоев қадимий обидаларнинг “Вақф” фондига ўткзаилгани ортидан талон-торож бўлгани ҳақида матбуотда жиддий танқидий чиқишлар қилган эди.\nИжтимоий тармоқ фаоллари Сундар Қорабоевнинг қамоққа олинишини уюштирилган деб ҳисоблашмоқда\nҚорабоевнинг бир кун ичида шошилинч суд қилиниши ва маъмурий қамоқ қўллаш тўғрисидаги суднинг қарори маҳкум қўлига берилмаётгани шубҳали бўлиб қолмоқда.


Мактабларда тарих-ҳуқуқ фан ойлиги ўтказилмоқда — Қўқон Садоси — Қўқон шаҳрининг расмий янгиликлари\nМактабларда тарих-ҳуқуқ фан ойлиги ўтказилмоқда\n2017-01-20 2017-03-06 от Qo'qon Sadosi\t/\nЯнварь ойи умумтаълим мактабларда тарих-ҳуқуқ фан ойлиги сифатида ўтказиляпти. Мактабимизда ҳам ойлик доирасида бир қатор тадбирлар, ўқувчилар ўртасида ўзаро танловлар бўлиб ўтмоқда. Жумладан, фан ойлиги, шунингдек, “Ватанпарварлик” ойлиги доирасида “Ўзбек йигити – мустақиллик посбони” мавзусида давра суҳбати, “Мардлар – қўриқлайди Ватанни” номли маънавий-маърифий тадбир ўтказилди. Айниқса, Ватан ҳимоячилари куни муносабати билан ўтказилган учрашув барчада яхши таассурот қолдирди.\nУчрашувга фахрий подполковник Қаҳрамонжон Раджапов, подполковник Мақсуджон Ҳалимовлар таклиф қилиндилар. Улар ўқувчиларга ватан ҳимояси муқаддас бурч эканлигини ўзларининг фаолиятлари мисолида баён қилдилар. Берилган саволларга жавоб қайтаришди.\n40-мактабнинг тарих фани ўқитувчилари.\nЎқиганлар сони: 1 295\nРубрика: Ёшлар, Жамият Метка: мактаб, тариҳ-ҳуқуқ ойлиги\nПредыдущая записьИмтиёзлар ислоҳотлар самараси учун хизмат қилади\nСледующая записьПрезидентимиз маърузалари юзасидан тарғибот тадбирлари ўтказилмоқда


Аҳли китоб сўйган ҳайвонларнинг ҳукми (1-мақола) | Azon.uz - Ахборот-таҳлилий портал\nАҳли китоб сўйган ҳайвонларнинг ҳукми (1-мақола)\n11:20 17.05.2018 921\nЯҳудий ва насронийлардан иборат аҳли китобларнинг сўйган ҳайвони ҳалол эканига уммат ижмоъ қилган. Бунинг далили Аллоҳ таолонинг қуйидаги Сўзидир: “Китоб берилганларнинг таоми сиз учун ҳалолдир” (“Моида сураси”, 5-оят). Оятдаги “таом”дан мурод аҳли илмнинг ижмосига кўра сўйган ҳайвонларидир.\nИбн Касир раҳимаҳуллоҳ айтадилар: “Китоб берилганларнинг таоми сиз учун ҳалолдир” тўғрисида Ибн Аббос, Абу Умома, Мужоҳид, Саид ибн Жубайр, Икрима, Ато, Ҳасан, Макҳул, Иброҳим Нахаий, Суддий ва Муқотил ибн Ҳайёнлар яъни, сўйган ҳайвонларидир, дейишган. Бу иш уламолар орасида ижмоъ қилинган бўлиб, уларнинг сўйган ҳайвонлари мусулмонларга ҳалолдир. Чунки улар ҳам Аллоҳдан бошқага атаб сўйилган ҳайвоннинг ҳаром эканига эътиқод қилишади. Агар Аллоҳ таоло тўғрисида У муназзаҳ нарсаларга эътиқод қилишса, сўйган ҳайвонларига Аллоҳнинг исмидан бошқани зикр қилишмайди”. (Ибн Касир тафсири, 2/19).\nАҳли китобнинг ҳайвон сўйишида мусулмонларга шарт қилинган шоҳтомирни кесиш, ўткирланган асбоб ва Аллоҳнинг исмини зикр қилиш кабилар шарт этиладими? Айрим замондошларимиз, аҳли китоб қандай сўйган бўлмасин, унинг сўйган ҳайвони ҳалол бўлади, деб даъво қилишаётгани учун бу мавзуни чуқурроқ ўрганишимиз керак бўлади. Шунинг учун бу масалани икки жиҳатдан ўрганамиз: биринчиси, аҳли китобнинг сўйгани ҳалол бўлиши учун, шоҳтомирни ўткир асбоб билан сўйиши каби машруъ услуб шарт қилинадими? Иккинчиси, сўйиш пайтида уларга Аллоҳ таолонинг исмини зикр қилмоқлари вожиб бўладими?\nБиринчи масалага келсак. Жумҳур фуқаҳолар, китобийнинг сўйгани лозим бўлган томирларни ўткир асбоблар билан кесгандагина ҳалол бўлади, дейишган. Лекин айрим замондошларимиз қандай ўлдирган бўлмасин аҳли китобнинг сўйган ҳайвони ҳалол, деб ўйлашмоқда. Уларнинг фикрича бу ҳолат Аллоҳ таолонинг: “Китоб берилганларнинг таоми сиз учун ҳалолдир”, оятининг умум ҳукмига дохил эмиш. Аммо бу фикр бир нечта далилларга кўра ботил бўлади. 1. Аллоҳ субҳанаҳу ва таоло “Моида” сурасининг 3-оятида шундай дейди: “Сизларга ўлимтик, қон, чўчқа гўшти, Аллоҳдан бошқанинг номи ила сўйилган, бўғилиб ўлган, уриб ўлдирилган, йиқилиб ўлган, сузиб ўлдирилган, йиртқич еган ҳайвонлар ҳаром қилинди. Магар (ўлмай туриб ) сўйиб олсангиз, (ҳалол)”. Демак Аллоҳ бўғилиб ўлган ва уриб ўлдирилган ҳайвонни мутлақ ҳаром қилди. Ҳукм бўғилган ва уриб ўлдирилган барча ҳайвонни қамраб олади. Ким энди “Китоб берилганларнинг таоми сиз учун ҳалол қилинди”ни умумий шаклда далил қилса, китобийнинг бўғиб ё уриб ўлдиргани ҳалолга чиқади. Бинобарин китобий сўйган чўчқа ҳам ҳалолга айланади. Чунки у “Китоб берилганларнинг таоми” саналади. Агар чўчқа гўштининг ҳаромлиги тўғрисида бу оятни далил қилса, айни оят бўғиб ё уриб ўлдирилган ҳайвонларни ҳам ҳаром этмоқда. Битта оятдаги бу ҳукмларни ўртасини айиришга ҳеч қандай йўл йўқ. Агар “Китоб берилганларнинг таоми”дан бу оят чўчқани хослаб чиқариб ташлаётган бўлса, бўғиб ва уриб ўлдирилган ҳайвонларни ҳам баробар хослаши лозим. Балки авло йўл билан ҳам шундай бўлиши лозим. Чунки чўчқа уларнинг динида ҳалол, аммо бўғиб ё ўлдирилган ҳайвон асл динларига кўра ҳаром саналади. Демакки, динларида ҳалол таомлари бўлган чўчқа, аҳли китобнинг мусулмонларга ҳалол бўлган таомлари қаторидан чиқарилар экан, асл динларида ҳаром бўлган бўғиб ё уриб ўлдирилган ҳайвонларнинг гўшти авло йўсинда истисно қилиниши керак, яъни ҳаром бўлиши керак.\n2. Усулул фиқҳ ва тил қоидаларига кўра, агар ҳукм иштиқоқ қилинган (бир ўзакдан олинган) исмга ворид бўлса, иштиқоқ моддаси ана шу ҳукмнинг иллати бўлади. Масалан, “уламоларни ҳурмат қилинг”, десак, ҳурматлаш ҳукми иштиқоқ қилинган исм – уламога ворид бўлган. Унинг иштиқоқ моддаси бўлмиш – илм, ҳурматлаш иллати бўлади. Бу тушунарли ва маъқул ҳолат. Агар “Моида” оятидаги ҳаромлик ҳукми бўғилган ва уриб ўлдирилган ҳайвонлар тўғрисида ворид бўлган бўлса, албатта бўғилиш ва калтакланиш ана шу ҳукмнинг иллати бўлади. Демак бу қачон бўғиш ёки калтаклаш топилса, ҳаромлик ҳукми собит бўлишига далолат қилади. Бунда бўғувчи ёки калтакловчи динининг таъсири ё аҳамияти йўқ. Бу ишларни қилувчи мусулмон бўладими ёки китобийми, ҳайвон бўғиш ёки калтаклаш натижасида ўлса, ҳаром бўлаверади.\n3. “Китоб берилганларнинг таоми сизлар учун ҳалол қилинди”дан олинадиган бор-йўқ маъно – улар таом масаласида мусулмонлар билан тенгма-тенг ҳукмдадирлар, холос. Оят мусулмонларга ҳаром бўлган нарсалар, уларга ҳалол бўладиган даражада устунлик бермайди.\n4. Ислом умматида мусаллам (ҳамма таслим ва рози бўлган) ҳукмлардан бири – куфрнинг ҳаммаси бир миллатдир. Бу усул аҳли китоблар ҳам сўйган ҳайвонларида бошқа кофирлардек бўлишларини тақозо қилади. Лекин ислом шариати сўйиш ва никоҳ масалаларида аҳли китобни бошқа ғайридинлардан фарқлади. Чунки уларнинг наздида сўйиш ва никоҳ ислом аҳкомларига ўхшашдир. Масалан, сўйиш масаласида улар ислом мусулмонларга фарз қилган шартларга айнан риоя қиладилар. Бу ҳукмлар гарчи кўпгина ўзгартиришларга учраганига қарамай, ҳозиргача уларнинг муқаддас китобларида мавжуд. Бунга уларнинг китобларидан кўплаб далиллар келтиришимиз мумкин. Бу далиллар бизнинг қўлимизда мавжуд. Фақат имкониятимиз уларнинг ҳам китобларидан далиллар келтиришни кўтармайди. (Хоҳлаган киши шайх Муҳаммад Тақий Усмонийнинг “Буҳусун фи қазоё фиқҳийя муосира” китобларининг 1-жилд, 407-410-бетларига мурожаат қилиши мумкин).\nБу ва булардан бошқа далиллардан келиб чиқадиган очиқ ҳақиқат шуки, аҳли китобнинг сўйган ҳайвони қачонки шоҳтомирни кесиш ва қонни оқизиш каби машруъ йўсинда бўлса, ҳалол саналади. Агар ҳайвонни бўғиб, ё уриб ва ёки бошқа номашруъ йўллар билан ўлдирсалар, уларнинг гўшти ҳалол бўлмайди.\nЎрганмоқчи бўлганимиз иккинчи масала бошқа мақола мавзуси.\nРасм чизиш гуноҳми?\n11:00 12.12.2018 5374\n23:00 11.12.2018 5928\nЭркаклар, болалар ва аёллардан иборат жамоат қандай тартибда саф тузишади? Эркаклар сафида бўш жой бўлсачи?\n19:00 11.12.2018 2616\nФотографнинг ҳукми ҳақида маълумот берсангиз...\n17:00 11.12.2018 1276\n«Динимизда бунга йўл борми?»\n14:00 11.12.2018 1416\nИнтернетдаги онлайн-биржаларда олинган фойда ҳалолми?\n11:30 11.12.2018 804


«Пахтакор»нинг U-14 жамоаси Калугада «Динамо Сухум» билан дуранг ўйнади » Скачать музыку бесплатно новинки музыки 2016-2017\n«Пахтакор»нинг U-14 жамоаси Калугада «Динамо Сухум» билан дуранг ўйнади\nКомментариев: 0 Просмотров: 122 Дата: 2-06-2016, 20:26 Калугада ўтаётган халқаро турнирда «Пахтакор» тарбияланувчилари 2-тур учрашувини ўтказди. Бу ҳақда клуб матбуот хизмати хабар бермоқда. Сухумнинг «Динамо» жамоасига қарши кечган учрашув голсиз дуранг билан якунланди. Дилшод Нуралиев шогирдлари 2-турдан кейин 4 очко тўплаган ҳолда гуруҳда пешқадам бўлиб турибди. 3-турда «Пахтакор» тарбияланувчилари «Калуга»га қарши майдонга тушади. Ўйин 3 июнь куни ўтказилади. - деб хабар бермоқда Stadion.uz нашри.


СУРХОНДАРЁ – “Қоғозда – “обод”, амалда – “войдод!”\n26 май 2020, Тошкент вақти: 15:35\nМУЗРАБОТ. “Сурхондарё вилояти Музработ тумани Ҳаким ат-Термизий маҳалласи Мақсуд Шайхзода кўчасидан ёзмоқдамиз. Ҳудудимиз 4-5 ой олдин “Обод қишлоқ” дастури бўйича таъмирланган. Аммо қоғозда “обод қилинган” маҳалламиздаги вазиятни кўриб, “дод” деб юборасиз. Чироқ ва газ ҳам йўқ. Нима, давлат томонидан ажратилган пуллар талон-торож этилганми?!”


ЎзА - Мутал Бурҳонов: “Мен соғинч билан яшаб, соғиниб ёздим...”\nМутал Бурҳонов: “Мен соғинч билан яшаб, соғиниб ёздим...”\nЎзбекистон мадҳияси бастакори, беназир истеъдод соҳиби, Мутаваккил Бурҳонов 1916 йилда Бухоро шаҳрида таваллуд топди. Унинг болалиги шу ерда ўтди. Тенгқурлари орасида нозик қалби ва теран мушоҳадаси билан ажралиб турадиган бу йигитча Домла Ҳалим Ибодов, Ота Жалол, Ота Ғиёс, Левича Ҳофиз сингари улуғ санъат фидойилари изидан бориб, улар сингари куй чалишни, қўшиқ айтишни ва эшитганда қалбларга таскин берувчи мусиқа асарлари басталашни чин дилдан орзу қилди. Шу мақсади сари интилди, курашди, ўқиб ўрганди ва ўз орзуларининг рўёбига эришди.\nУнинг альбомидан жой олган лирик романслар, жозибали бадиий симфоник асарлар, “Абу Али Ибн Сино”, “Сурайё”, “Мафтунингман” сингари кинофильмларга басталанган мусиқий асарлари ўзбек мусиқа санъатининг олтин фондидан ўрин олди.\nАйниқса композиторнинг “Алишер Навоийга қасида” номли операси катта шуҳрат қозонди. Ижоди юксак қадрланиб, “Буюк хизматлари учун” ордени билан тақдирланди.\nКомпозиторнинг хонадони Бухоро шаҳар касалхонаси рўпарасидаги кўп қаватли уйда жойлашган эди.\nҲаётлик чоғида Мутал Бурҳоновдан олинган интервьюда ижодкорнинг қалб кечинмалари қуйидагича акс этган эди.\n“МЕН СОҒИНЧ БИЛАН ЯШАБ, СОҒИНИБ ЁЗДИМ...”\nМутал Бурҳонов: – Менинг бу ёруғ дунёда мусиқадан ўзга илинжим ва ҳамроҳим бўлмади. Санъат билан туғилиб, санъат билан ўтяпман. Тақдиримдан розиман. Мен яратган оҳанглар кўп йиллар келажак авлодларга илҳом бағишлашига ишонаман.Чунки мен куйларимни буюк муҳаббат билан яратдим. Муҳаббат эса олий туйғу, у инсонни юксакликка чорлайди, эртанги кунга ишониб, интилиб яшашига ундайди ва иккинчи бир туйғуни, одамлар меҳрини ўзига тортади. Аслида санъатнинг, мусиқанинг бор жозиба ва сеҳри ҳам шунда. Қалбларни қалбларга бирлаштиргувчи мустаҳкам ришта эканлигида. Мен бир нарсадан фахрланаман, менинг мусиқам бутун дунё бўйлаб янграганида ҳар қандай инсонлар ўрнидан туради. Бунинг маъноси катта, улар менинг санъатим қаршисида эмас, Ватаним Ўзбекистоннинг салобатли овози қаршисида бош эгадилар. Давлат мадҳияси бу Ватаннинг овози... Менга яратган Эгам ўша овоз оҳангларини қалбимга жойлагани ва бу оҳангни ўзга қалбларга етказа олишим учун йўл берганига беадад шукроналар айтаман. Истагим одамлар куйласин, қўшиқ айтсин, айтганда, ҳам жўшиб, севиниб, эртанги кун ишончи билан тўлқинланиб куйласин...\nМутаваккил Бурҳонов ўз халқи ва миллатини яхши кўрарди. Шунинг учун ҳам яратган мумтоз мусиқий асарлари самимий чиқарди.\nЎшанда бастакор хонадонидан 40 дақиқалик кўрсатув тайёрланди. Мазкур кўрсатув вилоят телевидениеси орқали қайта-қайта намойиш этилди.\nМутаваккил Бурҳонов ўз санъатини қалбининг туб-тубида ардоқлади ва ҳалол меҳнати ила уни кўкларга кўтарди.\nМутал Бурҳонов: – Бутун умрим давомида одамлар ёдида қоладиган, сира эскирмайдиган, ҳамма бир бўлиб, жўр бўлиб куйлайдиган қўшиқ яратиш нияти билан яшадим. Ниятим соф эди. Шуни биламанки мени халқим ҳеч қачон унутмайди.\nМенинг санъатим эртанги ёшлар билан бирга қайта-қайта улғаяверади. Халқимнинг яхши кунларида, соғинч билан ёдга олинади. Чунки мен соғинч билан яшаб, соғиниб ёздим. Меҳрга ташна қалбимни кафтимга қўйиб халқимга тутдим...\nДарҳақиқат, шоир Усмон Носир айтганидек:\nБаргдек узилиб кетсам,\nУнутмас мени боғим,\nГуллардан ҳайкал қурур\nМинг йиллардан кейин ҳам,


28/10/2017 Санжар Саид Ўзбекистон хабарлари.\nЎзбекистон ёшлар иттифоқи Тошкентнинг Яшнобод, Учтепа ва Шайхонтоҳур туманларидаги бир марталик иш бериш бюроларида меҳнат қилаётган ёшлар билан суҳбатлар ўтказди, деб хабар қилинди ташкилотнинг Фейсбукдаги расмий саҳифасида. «Бугунги кунда мардикор бозорларида ёшларнинг меҳнат фаолияти расмийлаштирилмаган. Мавсумий ишларда ишловчи ёшларнинг ҳуқуқларини тўла даражада ҳимоя қилиб бўлмаслик ҳолатлари мавжуд. Суҳбатлар давомида...\n12/10/2017 Санжар Саид Ўзбекистон хабарлари.


Тошкентда Грузия маданият кунлари бўлиб ўтмоқда\n17:32 / 23.05.2017\n2017 йил 23-27 май кунлари Тошкентда Грузия республикаси маданият кунлари бўлиб ўтади. Дастур Алишер Навоий номидаги кино саройида “Грузия киноси кунлари” билан бошланди. Тадбирнинг очилиш маросимида иштирок этган Грузиянинг Ўзбекистондаги фавқулодда ва мухтор элчиси Константин Жгенти икки мамлакат ўртасидаги ҳамкорлик алоқалари барча жабҳалар қатори маданият ва санъат соҳаларида ҳам изчил ривожланаётганини таъкидлади.\n“Ушбу тадбир Ўзбекистон аҳолисини, айниқса ёшларни Грузиянинг маданияти билан яқиндан таништириш мақсадида ташкил этилди. Умид қиламанки, маданий дастурдан ўрин олган барча тадбирлар катта ва ёш авлодда катта қизиқиш уйғотади. Айтиш жоизки, дастур бежизга Грузия киноси кунлари билан очилмаяпти, сабаби ўзбек кино ихлосмандлари орасида Грузия киносига қизиқиш катта, телевидение орқали мунтазам равишда грузин киноижодкорлари томонидан олинган картиналар намойиш этилади. Бу албатта қувонарли ҳол”, - деди Грузиянинг Ўзбекистондаги элчиси Константин Жгенти.\nГрузия киноси кунлари давомида халқаро танловларда кўплаб совринларга сазовор бўлган олтита фильм намойиш этилади.\n24 май куни дастур лойиҳасида Тошкент фотосуратчилар уйида ёш фоторассом Натали Муржикнелининг шахсий кўргазмаси очилади.\n“Ўзбекистонда мен тўрт йилдан буён яшаб ижод қилмоқдаман. Ушбу давр мобайнида бу ерда кўплаб дўстлар орттирдим, Тошкент Фотосуратлар уйи ҳузуридаги мактаб-студияда ўқимоқдаман, Зулфиқор Мусоқовдан кино олами сирларини ўрганмоқдаман. Кўргазмада Ўзбекистон бўйлаб қилган саёҳатларим давомида олган 39 фотосурат намойиш этилади”, - деган фоторассом Натали.\nГрузия маданияти кунлари давомида, шунингдек, Тошкент Фотосуратлар уйида 19-20-асрларнинг машҳур рассоми Нико Пиросманининг асарлари кўргазмаси, “Street musicians” мусиқий ансамблининг концерти ҳамда Истиқлол санъат саройида Грузиянинг “Erisioni” халқ кўшиқ ва рақс Давлат академик ансамбли чиқишлари бўлиб ўтади.\nЖурналист ва фотограф: Нодира Мақсудова


Навальний 30 суткага ҳибсга олинди\n08:16 / 13.06.2017\nМоскванинг Симоново туман суди 13 июнга ўтар кечаси россиялик мухолифатчи Алексей Навальнийни Москва марказида рухсат берилмаган акцияда иштирок этишга чақириқлари ва ҳуқуқ-тартибот идораларига бўйсунмагани сабабли 30 кунга ҳибсга олиш ҳукмини чиқарди. Бу ҳақда РИА “Новости” ахборот агентлиги хабар берди.\n"Алексей Навальний маъмурий ҳуқуқбузарликни амалга оширишда айбдор деб топилади ва суд унга 30 кунлик ҳибсга олиш жазосини тайинлайди", деб ҳукм чиқарди судья.\nҲибсга олиш муддати 12 июндан бошлаб ҳисобланади.\nБаённомага кўра, Навальний "Оммавий тадбир ташкилотчиси томондан йиғилиш, намойиш, митинг ташкиллаштириш ёки ўтказишнинг белгиланган тартибини бузиш" моддаси бўйича судланди. Унинг адвокатлари одамлар намойишга айнан Навальний чақириғи билан чиққанларининг исботи йўқлигини таъкидлашган. "Суд баённомасида маъмурий ҳуқуқбузарлик амалга оширилган жой ва вақт ҳамда айнан қандай рухсат берилмаган тадбир ташкиллаштирилгани кўрсатилмаган", деб айтди адвокат Вадим Кобзев.\nШу туфайли адвокатлар суд қарори устидан арз қилишмоқчилигини билдиришган.\nНавальнийнинг ўзи суд йиғилишида судьянинг холислигига шубҳа билдириб, унинг алмаштирилишини талаб қилган. "Биз полиция келиб, сизга иш материалларини кўрсатгани, сиз эса унда хатоларни тўғрилаб, бошқатдан ёзишни айтганингизни биламиз", деб айтган Навальний.\nПолицияда маълум қилинишича, Навальний интернетда Москва мэрияси билан келишилган намойиш ўтказилган академик Сахаров кўчасидан намойишчиларга Тверь кўчасига ўтиш ҳақидаги чақириқларни жойлаштиргани сабабли ҳибсга олинган. Тверь кўчасида эса намойиш ўтказишга рухсат берилмаганди.\nРасмий маълумотларга кўра, Москвада 12 июнда ўтган норозилик намойишида 1800 киши иштирок этган. Унинг ташкилотчилари эса 15 минг киши иштирок этишига ариза беришганди.


Таваллуд топган сана: 12 dekabr 1928 йил\nВафот этган сана: 10 iyun 2008 йил\nЧингиз Торекулович Айтматов (қирғ. Чыңгыз Төрөкулович Айтматов; 12 декабрь 1928, Шекер, Таласс ўлкаси, Қирғизистон АССР, Россия Совет Иттифоқи федерал социалистик республикаси, СССР — 2008 йил 10 июнь, Нюрнберг, Германия) — рус ва қирғиз ёзувчиси, дипломат, Қирғизистон Республикаси Қаҳрамони (1997), Қирғизистон ССР халқ ёзувчиси (1974), Қирғизистон ССР ФА академики (1974), Жамиятшунослик меҳнат қаҳрамони (1978). Ленин (1963) ҳамда СССРнинг учта Давлат мукофотлари лауреати (1968, 1977, 1983).\nЧингиз Айтматов 1928 йил 12 декабрда Қирғизистоннинг Талас водийсидаги Шакар овулида туғилган. Унинг отаси Торекул Айтматов (1903—1938) аввалига фаол деҳқон, сўнгра совет ҳамда партия ишчиси, Қирғиз СССР Давлат арбоби бўлган, лекин 1937 йил ҳибсга олиниб, 1938 йил отиб ташланган. Онаси - Нагима Хамзиева Абдувалиева (1904 - 1971), миллати – татар, армия сиёсий ишчиси, кейинчалик жамоат арбоби бўлган. Чингиз, унинг акалари ва сингиллари отасининг қистови билан унинг ўлимидан олдин Шекерга кўчиб келишган ва шу ерда улғайишган.\nСаккиз синфни битириб, зоотехникумга ўқишга киради ва аъло баҳоларга битиради. 1948 йил Фрунзедаги Қирғиз қишлоқ-хўжалик институтига ўқишга кириб, 1953 йил тамомлайди. 1952 йил қирғиз тилидаги ҳикояларини тез-тез босма нашрда чоп эта бошлайди. Институтни тамомлагач, уч йил давомида ветеринар бўлиб ишлаш билан бирга, ёзувчилик ҳам қилиб, ҳикояларини нашрдан чиқаради. 1956 йил Москва Олий адабиёт курсларига ўқишга топширади (1958 йил тамомлаган). 1957 йил июнь ойида қирғиз тилидаги “Юзма-юз” ҳикояси “Ала-Тоо” журналида босиб чиқарилган. “Жамила” қиссаси эса босма нашрдан илк бор 1957 йил Луи Арагон таржимаси билан француз тилида чоп этилган. Шу йили унинг ҳикоялари “Янги дунё” журналида нашр қилинган, “Жамила” қиссаси ҳам рус тилида чоп этилиб, Айтматовга оламшумул машҳурлик олиб келган. 1959 йилдан Совет Иттифоқи Коммунистик Партияси аъзоси\n“Жамила”дан сўнг шунингдек, “Бўтакўз” (1960), “Биринчи муаллим” (1961), “Момо ер” (1963) ҳикоялари ҳамда “Тоғ ва адирлар ҳикояси” тўплами босма нашрдан чиққан. “Тоғ ва адирлар ҳикояси” тўплами учун ёзувчи Ленин мукофотига сазовор бўлган. Мазкур асарларнинг барчаси бир вақтнинг ўзида ҳам рус, ҳам қирғиз тилларидан чоп этилган. “Биринчи муаллим” ҳикояси “Мосфильм” киностудиясида Андрей Кончаловский томонидан экранлаштирилган. “Бўтакўз” ҳикоясини эса Л. Шепитько экранлаштирган бўлиб, Кемал ролини Болот Шамшиев ижро этган. Кейинчалик Чингиз Айтматов асарлари асосида фильм суратга олиш бўйича Шамшиев энг яхши режиссёрлардан бирига айланган.\n“Алвидо, Гулсара!” ҳикояси (1968) муаллифга Давлат мукофотини олиб келган. “Оқ кема” романи (1970) рус тилида чоп этилиб, узоқ йиллар давомида дунё миқёсида Чингиз Айтматовнинг энг машҳур асарлари сирасидан жой эгаллайди. Мазкур асарни экранлаштириш Венецияда бўлиб ўтган, Берлин халқаро кинофестивалида илк бор томошабинлар ихтиёрига ҳавола этилган. Ёзувчи Чингиз Айтматовнинг қозоқ драматурги Катай Муҳамеджанов билан ҳамкорликдаги иши – “Фудзиямадаги учрашув” (1973) саҳна асари ҳануз Қозоғистон театр саҳналаридан тушмаган. “Эрта қайтган турналар” (1975) қиссаси учун ёзувчи Токтогул номидаги мукофотга сазовор бўлган.\n1973 йил 31 август куни Чингиз Айтматов совет ёзувчилари гуруҳи билан “Правда” газетаси нашриётига Солжениц ва Сахаров ҳақида хат ёзишади.\n1977 йил “Денгиз ёқалаб чопаётган Олапар” қиссаси чоп этилиб, Германия Демократик республикасининг энг севимли асарига айланган, кейинроқ, немис ва рус кинематографиячилари томонидан экраклаштирилган.\n1978 йил ёзувчи Жамиятшунослик Меҳнат Қаҳрамони шарафига мушарраф бўлган. 1980 йил “Асрга татигулик кун” романи чоп этилиб, у учун муаллиф иккинчи маротаба Давлат мукофотига сазовор бўлади.\nСССР пайтида чоп этилган сўнгги асари “Қиёмат” (1986). Германия Федерал республикасига ташрифи чоғи Чингиз Айтматов Фридрих Хитцер билан танишади, натижада, немис таржимони ёзувчининг иш олиб борувчиси ва яқин инсонига айланиб қолади. Ижодкорнинг дўсти у билан 2007 йил январь ойигача ишлаб, тўсатдан юрак ҳуружидан вафот этади.\nЧингиз Айтматовнинг совет вақтидан кейинги барча асарлари Фридрих Хитцер таржимонлиги остида “Unionsverlag” швейцария нашриётида немис тилида чоп этилган. Фридрих Хитцернинг ўлимидан сўнг унинг ёзувчи билан узоқ йиллик фаолияти, ижодга бўлган муҳаббати ва садоқати учун унга Чингиз Айтматов халқаро мукофоти берилганлиги 2011 йил Лондонда қайд этилган.\nСовет давридан сўнг чет элда чоп этилган китоблари: “Чингизхоннинг оқ булути” (1992), “Кассандра тамғаси” (1994), “Эртаклар” (1997). “Қирғизистондаги болалик” (1998) ва “Тоғлар қулаганда” (“Абадий келин”) 2007 йил немис тилига таржима қилиниб, “Оппоқ қоплон” номини олган. Бу Айтматовнинг сўнгги асари бўлган. 1998 йил ёзувчи таваллудининг 70-йиллигини нишонлар экан, яна бир карра Қирғзистон Қаҳрамони шарафига лойиқ топилиб, она ватанида Халқ ёзувчиси унвонига сазовор бўлган.\n1990 йил Люксембургнинг Буюк Герцоглигида СССР элчихонасига (1992 йилдан Россия Федерацияси Элчихонаси) бошчилик қилган, 1994 йилдан 2006 йилгача Бенилюкс, Белгия, Люксембург ва Нидерландия мамлакатларида Қирғизистон элчиси.\n2006 йил фикрдоши Фарход Устажалилов (Айтматовнинг РФида ижтимоий ишлар бўйича ёрдамчиси) билан бирга “Чексиз суҳбат” номли Чингиз Айтматов хайрия фондини яратади. Мазкур фонд доирасида “Чексиз дунё” лойиҳаси, шунингдек, собиқ СССР мамлакатларида рус тилини ривожлантириш ва қўллаб-қувватлаш лойиҳалари ишлаб чиқилган.\n(1966-1989 йиллар) Қирғиз ССР томонидан СССР Олий Суди Миллатлар кенгашининг 7-11 чақирувлар депутати. Қирғиз ССРнинг 330-сонли Фрунзенск-Первомайск маъмуриятидан Олий Кенгашнинг 9-чақирувига сайланган, Миллатлар кенгашининг ташқи ишлар ҳайъати аъзоси. СССР Халқ депутати (1989- 1991 йиллар), СССР Президентлик кенгаши аъзоси, Қирғизистон марказий қўмитаси Компартияси аъзоси, СП СССР ва СК СССР котибияти аъзоси, Қирғиз ССР Тергов қўмитаси бошқарма раиси, Осиё ва Африка мамлакатлари ўртасидаги бирдамликни қўллаш иттифоқи қўмитасининг бошқарувчиларидан бири, “Хорижий адабиёт” журнали муҳаррири, “Иссиқ Кўл форуми” халқаро интеллектуал ҳаракати ташаббускори.\nСССР Олий Кенгаши аъзоси бўлиб, 1990 йил март ойида С.Горбачёв Президентликка ўтирган вақти номзодлик нутқини сўзлаш учун сайланган.\nЁзувчи ҳаётининг сўнгги йилига келибгина, унга Нобель мукофотини бериш масаласи илгари туриб, даъвогарлик қўмитаси Турк ҳукуматини яратади, зеро, Айтматов “уларнинг фикрича, туркий тилда ижод қилган замонасининг йирик ижодкори” бўлган.\nИжодкор 2008 йил 10 июнь куни Германиянинг Нюнберг шаҳри касалхонасида даволанаётганида вафот этган. 14 июнь куни Бишкек шаҳарчасидаги “Ата Бейит” тарихий-мемориал мажмуага дафн этилган.\nИкки маротаба уйланган. Иккинчи хотини – Мария Урматовна. Айтматовнинг биринчи турмушидан икки нафар ўғли (Санжар ва Аскар – Қирғизистоннинг хорижий ишлар бўйича собиқ вазири) бор. Элдор исмли ўғли ва қизи Ширин иккинчи турмушидан. Шунингдек, биринчи хотинидан тўрт нафар невараси ҳам бор.\nБишкекдаги шаҳар боғи, рус драматик театри унинг шарафига номланган. Келажакда Қирғизистон пойтахтида Айтматовнинг музейи очилиши режалаштирилган.\n2008 йил октябрь ойида Иссиқ Кўлнинг шимолий қирғоғидаги Чўлпон отада Чингиз Айтматов ҳайкали очилган.\nЛитва зарбхонасида Қирғизистон миллий банки келишув имзолаб, унга кўра, “Чингиз Айтматов”, “Жамила”, “Биринчи муаллим”, “Она ер”, “Алвидо, Гулсара” ва “Оқ кема” номли олтитта коллекцион кумуш тангалар босиб чиқарилган.\nЁзувчининг исми билан Бишкек, Қозон, Анқара, Баку, Остона шаҳарларидаги кўчалар номланган.\n2007 йил Айтматовга бағишланган Қирғизистон маркаси муомалага кирган.\n2011 йил Бишкекдаги Ала-Тоо майдонига ёзувчининг ҳайкали ўрнатилган.\n2011 йил Лондонда Чингиз Айтматов Халқаро мукофоти таъсис этилган. Унга профессор Раҳима Абдувалиева асос солган бўлиб, мукофотлар совриндорларга Айтматов Академияси томонидан ёзувчининг таваллуд куни топширилади.\n2013 йил Москвадаги хорижий адабиёт кутубхонаси атриумида Чингиз Айтматовнинг ҳайкал-бюсти очилган, у РФ халқ рассоми Георгий Франгуляннинг иши.\n2014 йил “Аэрофлот” янги лайнерларидан бири Боинг 737-800ни Чингиз Айтматов шарафига номлаган.\n2014 йил Анқара шаҳрида Чингиз Айтматов ҳайкали очилган.\n2015 йил Москва шаҳрининг Люсиновск ва Катта Серпуховск кўчалари чорраҳасида Чингиз Айтматов номидаги хиёбон яратилган.\n2016 йил баландлиги 2,5 метр, кенглиги 1,25 метрни ташкил қилувчи Чингиз Айтматовнинг энг катта портрети яратилган бўлиб, у қўлда тикилган. Портрет “String Art” услубида бажарилган. Лойиҳа муаллифи “Улуу Кыргыз ИЗИ” (“улуғ Қирғиз изи”) Азамат Джаналиев @AzamatDzhanaliev.\n2016 йил Бишкек шаҳрида #ONE MAGAZINE AWARDS 2016 йиллик мукофотлаш маросими бўлиб ўтган. Чингиз Айтматовнинг ўлимидан сўнг унга улкан ютуқлари ҳамда ижтимоий, маданий ҳаёт ва илм-фан ривожи учун қўшган катта ҳиссаси учун “Авлодларни улуғлаш” деб номланган бош мукофот топширилган.\n2017 йил Москва шаҳрининг Жанубий маъмурий округида Павловск ва Подольск катта йўллари чорраҳасида Чингиз Айтматов номидаги хиёбон яратилган.


Жорий ҳафтада ўнлаб жангарилар йўқ қилинди\n15 май 2021, Тошкент вақти: 14:07\nАҚШнинг Афғонистондаги қўшинлари қўмондонлиги жорий ҳафтада рўй берган тўқнашувларда 60дан зиёд жангари ўлдирилганини маълум қилди.\nҲарбийларнинг айтишича, чоршанба куни жангарилар халқаро кучлар карвонига ҳужум қилган. Рўй берган отишмаларда 36 жангари йўқ қилинган. Шунингдек, жума куни Ҳилманд вилоятида жангарилар полиция назорат участкасига ҳужум қилган. Бу тўқнашувларда 20дан зиёд жангари ўлдирилган. Халқаро кучларга етказилган талафот тўғрисида маълумот эса ошкор қилинмади.


Фотолавҳа: Улуғ муфассир ва машҳур тафсирга бағишланган семинар (27.03.2019) - Hidoyat.uz\nФотолавҳа: Улуғ муфассир ва машҳур тафсирга бағишланган семинар (27.03.2019)\nАсосий саҳифа Янгиликлар Ўзбекистон янгиликлари Фотолавҳа: Улуғ муфассир ва машҳур тафсирга бағишланган семинар (27.03.2019)\nЧоп этилди Mart 27, 2019 Фотолавҳа: Улуғ муфассир ва машҳур тафсирга бағишланган семинар (27.03.2019)da fikr bildirishni o'chirish\nБугун, 27 март куни Самарқанд вилоятида “Маҳмуд аз-Замахшарий ва унинг ал-Кашшоф асари” мавзусидаги диний соҳа ходимларининг илмий-амалий семинари бўлиб ўтди.\nТадбир Қуръони карим оятлари тиловати ва хайрли дуолар билан бошланди.\nЎзбекистон мусулмонлари идораси раиси, муфтий Усмонхон Алимов ҳазратлари илмий-амалий семинарни кириш сўзи билан очиб, шундай сўзларни айтдилар:\n– муҳтарам Президентимиз ташаббуслари билан диний-маърифий ва илмий-ижодий соҳаларда катта тарихий воқеалар юз бермоқда. Жумладан, қўлёзма асарларни ўрганиш ва тадқиқ этиш ишлари изчиллик билан олиб борилмоқда. Шу мақсадда, Ўзбекистон мусулмонлари идораси делегацияси Миср, Туркия ва Татаристон каби мамлакатларда хизмат сафарларида бўлишди. Ўзбекистон мусулмонлари идораси китоб фондида 3 минг жилд қўлёзма, 17 минг жилд тошбосма китоблар мавжуд. Энг ноёб қўлёзмалардан бири – Маҳмуд аз-Замахшарийнинг “ал-Кашшоф” асаридир. Ушбу асарни ҳар томонлама ўрганиш ва аҳамиятини жамоатчиликка етказиш мақсадида, ушбу илмий-амалий сайёр семинар ташкил этилди.\nИлмий-амалий семинарда Диний идора Котибият бўлими мудири Муҳаммад Аюбхон Ҳомидов Маҳмуд аз-Замахшарий улуғ муфассир, Ислом илмларининг деярли барча соҳаларида чуқур илмга эга бўлган олим, араб тили грамматикасини ишлаб чиққан ва илм-фаннинг кўплаб соҳаларида шуҳрат қозонган забардаст уламо экани тўғрисидаги маълумотларни келтирди.\n– Маҳмуд аз-Замахшарий тафсир, фиқҳ, қироат, тилшунослик, адабиёт, жўғрофияга оид олтмишга яқин асар таълиф этган. Унинг энг машҳур асари “ал-Кашшоф”китобидир. Имом Замахшарий ижодларининг энг мўътабари “ал-Кашшоф” номли тафсир ҳисобланади. Ушбу асарнинг тўлиқ номи “Ал-Кашшоф ан ҳақоиқит-танзийл фи вужуҳит-таъвил” деб номланади, дея ушбу асарнинг мазмун-моҳияти ҳақида нутқ қилди Фатво бўлими мудири Хомиджон Ишматбеков.\nШунингдек, илмий-амалий семинарда Сурхондарё вилоятидаги Имом Термизий халқаро илмий-тадқиқот маркази директори Убайдулла Уватов “Маҳмуд аз-Замахшарийнинг маънавий мерослари”, Тошкент ислом институти ўқитувчиси Абдулқодир Пардаев “Имом аз-Замахшарийнинг “ал-Кашшоф” асарида эътиқодий масалаларнинг ёритилиши” мавзуларида маърузалар ўқишди.\nСеминар якунида мавзу юзасидан фикр-мулоҳазалар билдирилди.\nИмом Бухорий мажмуаси ва Ҳадис илми мактабига уламолар ташриф буюрдилар\nСаховат — қалблар риштаси\nҚабрни қайта ковлаш\nБорди-ю маййит кафанланмасдан, ғусл қилдирилмасдан дафн этилган бўлса, маййитнинг ҳоли …\nПАЙҒАМБАРЛАР ҲАҚИДА ҚАНДАЙ ЭЪТИҚОД ҚИЛАМИЗ\nБисмиллаҳир Роҳманир Роҳим. Расул ва набийлар ҳақида эътиқод қилишимиз вожиб бўлган нарсалар учтадир:\nУламолардан баъзилари юқоридагиларга “фатонат”ни ҳам қўшганлар.\nСидқ – хабарнинг воқеъликка тўғри келиши. Пайғамбарлар бизга Аллоҳ таолодан келтирган ҳар бир хабарда ростгўй эканликларига имон келтиришимиз вожибдир.\nТаблиғ – Аллоҳнинг шариатини одамларга етказиш. Набий ва расуллар Аллоҳ уларга топширган вазифани бекаму-кўст бажарганлари, шариатдан бирор нарсани яширмаганларига имон келтирамиз. Бу ҳақида Аллоҳ таоло шундай дейди:\nيَا أَيُّهَا الرَّسُولُ بَلِّغْ مَا أُنْزِلَ إِلَيْكَ مِنْ رَبِّكَ وَإِنْ لَمْ تَفْعَلْ فَمَا بَلَّغْتَ رِسَالَتَهُ…\nяъни: “Эй, Расул! Раббингиздан Сизга нозил қилинган нарса (оятлар)ни (одамларга) етказинг! Агар (буни) қилмасангиз, Унинг рисоласи (топшириғи)ни етказмаган бўлурсиз…” (Моида сураси 67-оят).\nРасул ўз асрида ва кейинги асрларда (унинг издошлари) барча инсонларга динни етказади, бу токи бошқа расул янги шариат олиб келгунича давом этади. Набийнинг динга даъвати фақат ўз қавмига бўлади, холос.\nОмонат – ман қилинган амаллардан зоҳирни ҳам, ботинни ҳам сақлашдир. Набий ва расуллар пайғамбарликдан аввал ҳам, пайғамбарлик даврида ҳам катта ва кичик гуноҳлардан покдирлар. Буни бошқача қилиб “исмат” ҳам дейилади.\nФатонат – доимий ҳушёрлик, зийраклик ва ҳужжат, далилларни келтириш. Бу эси пастликнинг зиддидир. Яъни, пайғамбарлар Аллоҳнинг шариатини етказишда вазифаларига ўта ҳушёрлик ва зийраклик билан ёндашганлар. Уларда ғафлатда қолиш ва тушунмай қолиш каби нуқсон сифатлар бўлмаганига имон келтирамиз. Аллоҳ таоло марҳамат қилади:\nوَتِلْكَ حُجَّتُنَا آَتَيْنَاهَا إِبْرَاهِيمَ عَلَى قَوْمِهِ…\nяъни: “Иброҳимга қавми устидан берган ҳужжатимиз ана шудир…” (Анъом сураси 83-оят).\nБошқа ояти каримада эса шундай дейилади:\nادْعُ إِلَى سَبِيلِ رَبِّكَ بِالْحِكْمَةِ وَالْمَوْعِظَةِ الْحَسَنَةِ وَجَادِلْهُمْ بِالَّتِي هِيَ أَحْسَنُ…\nяъни: “(Эй, Муҳаммад!) Раббингизнинг йўли (дини)га ҳикмат ва чиройли насиҳат билан даъват этинг! Улар билан энг гўзал услубда мунозара қилинг!…” (Наҳл сураси 125-оят).\nАллоҳ таоло тавфиқ берсин.


БОШ САҲИФА КОМПАНИЯ ХАҚИДА\nKafil-Sugurrta МЧЖ Суғурта Компанияси Сизга ихтиёрий суғурталаш бўйича ҳамкорлик қилишни таклиф этади.\nКомпаниямиз 2004 йил 21 майда ташкил этилган, 2006 йилда Kafil-Sugurrta МЧЖ суғурта фаолиятини олиб бориш ҳуқуқини берувчи лицензияни қўлга киритди. Компанияда қабул қилинган ички сиёсат суғурта бозорида юқори ўринларни қатъий сақлаб туриш ва суғурталовчиларнинг сонини ҳар йили ошириб боришга имкон бермоқда. 2010 йил 25 февралда ЎзР Молия вазирлиги томонидан берилган суғурта фаолиятини олиб бориш ҳуқуқини берувчи СФ 00135-сон лицензияга мувофиқ Компания 17та суғурталаш гуруҳларини муваффақиятли амалга оширмоқда.\nКомпаниямиз фаолиятидаги асосий устуворликлар сифатли суғурта хизматларини кўрсатиш, виждонлилик ва юксак профессионализм, мижозга йўналганлик ва ҳар бир мижозга алоҳида ёндашув, шунингдек суғуртага оид даъволарни тезкор ҳал этиш. Компания фаолиятининг устувор йўналиши мол-мулкни, автотранспорт воситаларини, суғурталаш, бахтсиз ходисалардан суғурталаш, қурилиш-монтажга оид рискларни, юкларни, фуқаролик ва касбий жавобгарликни суғурталаш, кредитларни ва бошқа молиявий рискларни суғурталаш бўйича анъанавий хизматларни кўрсатишдир.\nБу унинг қатнашчилари ўртасида кўрилиши мумкин бўлган зарарларни қоплашга мўлжалланган мақсадли суғурта фондларини шакллантириш ва улардан фойдаланиш билан боғлиқ бўлган қайта тақсимлаш муносабатлари мажмуасидан иборат.\nЖИСМОНИЙ ШАХСЛАРГА ЮРИДИК ШАХСЛАР\n“Кафил суғурта” компанияси аҳолини турли табиий офатлардан зарар кўрганда суғуртавий ҳимоялаш тизимини такомиллаштириб бормоқда. Жумладан Боғот туманидаги бир хонадонга ёнғин натижасида зарарланганлиги, 2017 йил декабр ойларида қаттиқ шамол натижасида талофат кўрган икки хонадон соҳибига ва деворлари шикастланганлиги оқибатида бир хонадонга суғурта товонларини тўлаб берди. Боғот тумани махаллалар кенгаши раисининг ўринбосари


Hyatt Regency меҳмонхонасининг илк суратлари тақди этилди » Ўзбекистон янгиликлари – Zamin.uz\nHyatt Regency меҳмонхонасининг илк суратлари тақди этилди\nПойтахт марказида Hyatt халқаро миқёсдаги тармоқга кирувчи меҳмонхонанинг бунёдкорлик ишлари ниҳоясига етиб қолди. Меҳмонхонанинг расмий очилиши 2016 йилнинг 1 июлига белгиланган. My Day сайти эса меҳмонхонанинг илк фотосуратларини тақдим этди.\nМеҳмонхона лоббиси, шарқона декоратив элементлар қўлланилган ҳолда необарокко услубида расмийлаштирилган. Ушбу элементларни мебель ва залнинг безатилишида учратиш мумкин.\nМеҳмонхона ҳудудида 3та food-зона фаолият юритади. Лоббида Chai lounge, кунутун ишлайдиган интернационал ошхонага эга «Хива» ресторани, очиқ айвончадаги диджей пультига эга Sette итальянча бистро.\nАнжуманлар ва тадбирлар учун 2300 квадрат метрдан ортиқ майдон ажратилган. Шунингдек, алоҳида 855 квадрат метрда жойлашган зал.\nМеҳмонхона ҳудудида 300та хона бўлиб, улардан 38таси «люкс» тоифасига киради. 5та дипломатик хоналар шунингдек, битта президентлик хонаси. Хоналар майдони 35-190 квадрат метрлар орасида. Интерьерда сокин туслардан, яъни оқ, қаймоқ, карамель ранглардан фойдаланилган. Оригинал интерьерлар эса ўзбек рассомлари ишлари билан тўлдирилган.


Оҳангаронда бир фуқаро 2,5 кило «марихуана» билан қўлга тушди\nОҳангаронда бир фуқаро 2,5 кило «марихуана»...\n24.01.2018 09:01 0 216\n2018 йилнинг 19 январь куни соат 19:30 да ўтказилган тезкор тадбир давомида Тошкент вилояти Оҳангарон туманида яшовчи В.С. туман ҳудудидаги далада холислар иштирокида гумонланиб текширилди.\nАниқланишича, унинг ёнидаги оқ қоп ичидан вазни 2454,2 гр. «марихуана» гиёҳванд моддаси борлиги (ўз истеъмоли учун сақлаган) аниқланиб, расмийлаштириб олинган (20 январь кунидаги 47-сонли кимёвий экспертиза хулосаси).\nҲозирда унга нисбатан Оҳангарон туман ИИБ ҳузуридаги Тергов бўлими томонидан Ўзбекистон Республикаси Жиноят кодексининг 276-моддаси 2-қисми «б» банди билан жиноят иши қўзғатилган.\nҲодиса 03/01, 11:30\nРасман! Калифорнияда қонуний равишда марихуана сотилмоқда\nЖамият 28/12, 15:01\nТошкентда контрабанда йўли билан кучли наркотик олиб кирганлар ушланди\nЖамият 23/03, 15:34\nЎзбекистонга почта орқали марихуана юборилгани аниқланди


Менинг ерим хиёнаткор емас хикоялар - HAQIDA\nМенинг ерим хиёнаткор емас хикоялар\nНилуфарнинг бир ҳафтадан бери тинчи бузилган. Ўтирса ҳам, турса ҳам ҳаёлида бир фикр чарх уриб айланади. Мана ҳозир ҳам ошхонада қилаётган юмуши есидан чиқиб, кўзлари бир нуқтага қадалганча, ҳаёлнинг минг бир кўчасига кириб чиқди.\nФақатгина ўғлининг овози уни дунёнинг ташвишли беланчагига қайтарди. Мактабдан қайтган болаларига тезлик билан тушлик тайёрлаб берди-да, телефонидан дугонасига қўнғироқ қилди. Гўшакнинг нариги томонидан аёл кишининг овози ешитилди:\nНима бўлди дугонажон, гаплашдингми? Йўқ. Бугун яна вақтли ишга кетиб қолдилар. Нима деб гап бошлайман ахир? Телефонимни нега титасан деб ҳамма айбни ўзимга ағдариб қўядилар, – хўрсинди\nНилуфар. Дугонажон, сен бунақада оғзингдаги ошингни олдириб, додингни кимга айтишни билмай қоласан.\nЕр бермоқ – жон бермоқ. Ҳозирги аёлларни билмас екансан. Мен фақат сенга ачинганимдан гапиряпман.\nЕртага икки боланг билан чапак чалиб қолма деяпман, – дугонаси куйиниб гапирди. Раҳмат, дугонажон сенга, – деб гўшакни қўйди Нилуфар. Ўша кун яна хотирасида жонланди. Болалари ўз хонасида дарслари билан банд.\nЎзи еса ошхонада тимирскиланиб юрарди. Ошхонада фақат унинг танаси еди гўё. Бутун фикри еса залда телевизор томоша қилаётган ерида еди. Аслида ери телефонда қизғин гаплашиб турганди, гоҳ кулса, гоҳ жиддий бўлиниб қоларди.\nАфсуски гап нима ҳақида кетаётгани Нилуфарга ешитилмасди, бунинг устига унинг кузатаётганини пайқаб қолган ери, худди айб иш устида қўлга тушган боладай дарров гапини тугатиб суҳбатни тўхтатди ва телевизор томоша қилишда давом етди.\nНилуфар кўз қири билан ерини кузатишда давом етди. Ери аёлининг кўз таъқибидан қутилганига ишонч ҳосил қилгач, телефонида смс ёзди.\nБунинг ҳаммасини Нилуфар кўрди, миясида минг ҳаёллар ғужғон ўйнарди. Тунда ҳамма ухлаганда, ерининг телефонини олиб текширмагунча тинчимади. Тинчиди дейиш нотўғри бўлар, аксинча шубҳа-гумонлар исканжасида қолиб кетди.\nЕри бироз аввал гаплашган рақам егасига телеграмдан “Сиз бўлмасангиз нима қилар едим, раҳмат сизга коттакон.\nЕнди уйда гаплашолмайман. Хотиним сезиб қолмасин. Худо хоҳласа бир ҳафта ва биз мақсадимизга еришамиз” деган хабарлар юборилган еди. Дарров рақам егасининг расмига қизиқиб қаради. Екранга жудаям чиройли, сарвқомат, кўзлари хумор боқиб турувчи жувон термилиб турарди. “Менинг ерим хиёнаткор” ўйлади у.\nНилуфар ана шу бир ҳафтадан бери шубҳалар билан қандай яшаётганини билмайди. Бир неча бор ери билан очиқчасига гаплашиб олмоқчи ҳам бўлди, лекин журъати йетмади. Шуларни еслаб турганда, телефони жиринглаб қолди. Телефон екранида\n“Бегим” деган ёзув чиқди. Телефонни қулоғига тутди: Ассалому алайкум, дадаси. Яхши ишлаяпсизми? Ҳа, раҳмат. Ясан-тусан қилиб тайёрланиб тур, мен ҳозир келиб сени бир жойга олиб бораман, – ерининг овози келди гўшакдан.\nҚайерга? Болаларчи? – тушунмай сўради Нилуфар. Болаларни онангникида қолдирамиз. Сенга муҳим гапим бор, тайёргарлигингни кўр, – гўшакни қўйди ери. Нилуфар ери қайерга олиб бориши, ҳатто ҳаёлининг бир учига келгани ҳам йўқ.\nЕри келиб, болаларини бувисиникига ташлашганда ҳам, йўл-йўлакай машинада ҳам деярли гаплашишмади. Ерининг кўриниши жиддий.\nБир кафенинг олдида тўхташди. Ери уни ичкарига олиб кирди. Кафеда бошқа мижозлар йўқ, сокин мусиқа янграб турарди.\nКафенинг ўртасида еса икки кишилик стол чиройли қилиб ясатилган еди. Нилуфар булар нимани англатишини тушуниб йетгунча, тўғридан булар томон ўша бир ҳафта олдин ерининг телеграмида расмини кўрган жувон яқинлашиб кела бошлади.\nНилуфарнинг ақли ҳам, юраги ҳам тўхтаб қолгандек бўлди. Ҳа, ери ҳозир ўша жувонни яхши кўриб қолганини айтади ва уни жавобини беради. Ўзлари еса ундан қутилишганини нишонлашади. Болаларини ҳам бежизга онасиникига ташлаб келгани йўқ.\nҲаммасини пухта режалаштиришган. Нилуфар шуларни ўйлагунча, жувон уларнинг олдига келишга улгурди. Таниш, бу хоним Лайло, шу кафенинг иш бошқарувчиси – ери уни таништирди.\n– Бу хоним еса менинг суюкли рафиқам. Нилуфар ҳеч нарсани тушунмай, бир ерига, бир ўша аёлга қарарди.\nБугун тўйимиз бўлганига 10 йил бўлди. Наҳотки, есингдан чиқариб юборган бўлсанг? Сенга сюрприз қилгим келди. хикоялар\nИшим билан ҳеч қандай югур-югурларга улгурмаслигимни билганимдан сўнг, улардан менга ёрдам беришларини илтимос қилдим, – шундай деб туриб, ери костюмининг ички чўнтагидан кичик қутича чиқарди ва ичини очди.\nИчида бежирим тилла узук еди. – Онаси, сени яхши кўраман. Турмуш ўртоғингиз сизни жудаям яхши кўрар еканлар.\nСиз жуда ҳам бахтли аёл екансиз, – чин дилдан гапирди Лайло. Нилуфар карахт аҳволда туриб, кўзидан бир томчи ёш оқиб тушди.\nБир ҳафтадан бери юрагини тирнаётган шубҳалар, худди ёмғирдан сўнг булутлар тарқаб кетгандак бир зумда тарқаб кетди. Беихтиёр ерини қучоқлаб олди. Миясида еса фақат бир нарса айланар еди: “Менинг ерим хиёнаткор емас…”.


Маршалл Голдсмит: Бизнесдаги кучли лидерга хос белгилар - EXACT.UZ\nКўп йиллар бурун, ҳали ташкилот ва муассасалар ўз бизнесларини иерархия (қуйи мансабдорларнинг юқори мансабдорларга босқичма-босқич бўйсуниши) модели асосида ташкил этган вақтларида, гарчи кимгадир бўйсуниб яшаган бўлса ҳам, адолатли ва ҳалол инсонлар саноат даври бизнесининг йирик йўлбошчилари ҳисобланишган. У даврлар ортда қолди. Бугунги куннинг муваффақиятли раҳбарлари, айниқса, жадал ривожланаётган глобал аҳамиятга эга компанияни бошқараётган лидерлар феъл-атвор учун энг муҳим бўлган бир сифатга эга бўлишлари керак, бу – англаш ёки тушунишдир.\nБизнинг кунларимизга келиб, бизнесда бошқарув эркин бўлди ва компания нуфузи ҳамда муваффақияти бир қанча омилларга, жумладан раҳбарнинг маҳорат ва қобилиятлари билан чамбарчас боғланмоқда.\nАммо жамики кўникма ва билимларни ўзида мужассам қилган бундай кишини учратиш амри маҳол. Боиси бугунги бизнесда вазифалар қамрови жуда кенг: техник ва жаҳоншумул ҳамда иқтисодий масалалар, маъмурий бошқарувдан тортиб, умумий раҳбарликкача, шу билан бирга фаолиятнинг меҳнат билан боғлиқ ва юридик жиҳатлари ва бошқа-бошқалар бўйича билимлар чегараси ҳадсиз.\nГарчи, чинакам лидер бу масалаларни икир-чикиригача англаб етишга ожизлик қилишини тушуниб етса ҳам, йўлбошчи бўлиш, муваффақиятга эришиш учун илк қадамни ташлашга ўзида жасорат топа олади. Унинг ютуғи, феълининг муҳим белгиси ҳам ана шу журъатда намоён бўлади.\nЎз хулқ-атворини, куч-ғайрати ва ваколатларинии аниқ-тиниқ тушуниш (устига устак, булар билан бирга ҳиссий ақл эгаси бўлиш ҳам нур устига аъло нур) энг мушкул вазифа эканини ҳисобга олсак, турли вазиятларда ўз ҳис-туйғусини назорат қила олиш чинакам устомонликдир.\nСўзга эътиборли бўлиш, ҳар бир сўзни ўрнида ва усталик билан ишлатиш, синонимлардан фойдаланиш, фикрни рамзийлик билан ифодалаш, юморни унутмаслик раҳбарнинг мисоли олтиндан қуйилган бебаҳо тагзаминидир.\nБу каби фазилатлар инсоннинг нафақат оилавий ёки турмуш давраларида, балки ишда, муҳим учрашувлар ўтадиган йирик залларда, расмий суҳбатларда ҳам ўзини тутиши билан боғлиқ юзага келадиган вазиятларда ижобий муҳит ёки фикр шаклланишига хизмат қилади.\nБу ерда гап инсоннинг ноқулай шароитда ёки ўз салоҳияти, хоҳиши ва билимидан ташқарида бўлган масалага, камчилик ва ютуқларга юзма-юз келганида намоён бўладиган шахсий феъл-атвор ҳақида кетмоқда.\nШундай етакчи раҳбарлар борки, улардан баъзилар камчиликларни қабул қилишга тайёр бўлишса, бошқалар уларга қарши курашадилар ва қайсидир раҳбар эса мавжуд муаммога халқаро консалтинг компанияси ёрдамида ечим топишга ҳаракат қиладилар.\nБунинг қуйидаги сабаблари бўлиши мумкин: 1) атрофдагиларни бу ишга киришишга жалб қилиш; 2) ўзини ожиз ҳисоблаганларга шу йўл орқали истеъдодларини англашларига имкон бериш.\nШунингдек, қуйидаги уч фазилат бизнесда етакчи бўлишни истаган тадбиркорлар учун жуда керакли жиҳатлардир.\nОмилкорлик. Тадбиркор инсонлар иш ёки муваффақиятни деб ўзини ишга кўмиб ташламайди, очкўзларча ўзларини ўққа-чўққа урмайдилар. Улар омилкор бўладилар: улар атрофларида мавжуд талаб ва эҳтиёжга диққат қиладилар. Ундан сўнг пишиқ-пухта режа асосида ҳаракат қиладилар. Гарчи, улар режага баъзи ўзгартиришлар киритсалар ҳам, бош мақсад – фойда кўриш фикри уларнинг ёдида туради.\nАҳамият касб этиш. Тадбиркорликнинг ҳадисини олган ишбилармон шунчаки ном ёки пул учун ҳаракат қилмайди, у компания аҳамияти ва хизматларнинг қадр-қимматни ошириш йўлларини ҳам қидиради. Одамларга чиндан зарур ва улар оғринмасдан пул тўлайдиган хизматларни кўрсатиш орқали компания жамиятда аҳамият касб этади. Айниқса, ижтимоий соҳада хизмат кўрсатиш учун бу жуда муҳим.\nТоқатсизланмоқ. Шубҳа йўқки, сабр эзгулик фазилати. Аммо тадбиркорлик масаласида хизмат кўрсатиш сифатини оширишда сабр қилиб ўтириш ярамайди. Айниқса, бугун – мижоз тезкорликни афзал кўрган, хизмат юзасидан ўз муносабатини дақиқалар ичида ижтимоий тармоқлар орқали ўртоқлашаётган бир маҳалда тадбиркорнинг сабр билан иш қилиши ўзига қимматга тушиши мумкин.\nХулоса қилиб айтиш мумкинки, шахсий феъл-атвор раҳбар, лидер муваффақиятига ҳар жиҳатдан ўз таъсирини ўтказади. Компанияни пул ёки раҳбар эмас, хулқ-атвор бошқаради.\nЭслатма: Маршалл Голдсмит бизнесда муваффақиятга эришиш, омадли инсонлар ҳаётини тадқиқ қилиш бўйича таниқли муаллифлардан биридир.\nБадавлат Ротшильдлар сулоласи амал қилаётган 6 та олтин қоида


08:51 / 07.02.2017\nАмериканинг Apple корпорацияси Ҳиндистон ҳукуматидан солиқларни тўлашда бир қадар енгилликлар беришни, шунингдек мамлакатда аввал ишлатилган iPhone смартфонларини сотишга рухсат беришни сўради. Бу ҳақда Bloomberg агентлиги хабар берди.\nУнинг маълумотларига кўра, Apple айни дамда республика ҳудудида айтилган смартфонлар ишлаб чиқаришни ташкиллаштириш масаласини муҳокама қилмоқда. Корпорация ҳинд ҳукумати бир қатор енгилликлар беришидан умидвор бўлиб турибди. Улар орасида мамлакатда аввал ишлатилган iPhone қурилмаларини арзонлаштирилган нархда сотиш, Apple учун 15 йилга солиқ тўлаш борасида имтиёзлар бериш, шунингдек божлар миқдорини пасайтириш бор.\nBloomberg’нинг таъкидлашича, Apple Ҳиндистон ҳукумати билан келишувга эришса, Бангалор шаҳрида смартфонлар ишлаб чиқаришни апрель ойи охиридаёқ бошлаши мумкин. Шу билан бир қаторда, агентлик республика ҳукумати ишлатилган iPhone’ларни сотиш ғоясига бир қадар салбий муносабатда эканини айтмоқда. Бу қурилмаларнинг нархи 200 доллардан камроқ бўлиши мумкин. Амалдорларнинг фикрича, бу мамлакатдаги мобил ускуналар бозорига салбий таъсир кўрсатиши аниқ.\nBloomberg’нинг кўрсатишича, Ҳиндистон ҳукумати аввал ҳеч бир компанияга республикага ишлатилган смартфонларни олиб кириб, сотишга рухсат бермаган. Apple эса тегишли лицензия берилса, қурилмалар Ҳиндистон ҳудудида керакли техник хизматдан ўтишини ваъда қилган.


Бунёдкор халқнинг эзгу удуми | QISHLOQ HAYOTI\nЭнг улуғ, энг азиз байрамимиз яратиш ва яшнатиш туйғуси билан қарши олинмоқда\nЮртимизда 19-20 август кунлари умумхалқ хайрия ҳашари бўлиб ўтди. Мамлакатимиз мустақиллигининг 26 йиллигини “Фидойинг бўлгаймиз сени, Ўзбекистон!” шиори остида нишонлашга тайёргарлик кўрилаётган шу кунларда республикамизнинг барча ҳудудларида яшнатиш, яратиш, бунёдкорлик туйғулари билан яшаётган юртдошларимиз бу галги ҳашарга ўзгача ёндашдилар.\nҲашар кунлари янги-янги ижтимоий объектларни фойдаланишга топшириш, болалар ва спорт майдончаларини қуриш, янги боғлар барпо этиш каби хайрли ишлар амалги оширилди. Хусусан, юртимиз маҳаллаларида 297 та савдо ва маиший хизмат кўрсатиш объекти фойдаланишга топширилди.\nМамлакатимизнинг барча ҳудудларида ҳашар хайрли тадбирларга бой бўлди. Ушбу эзгу тадбирларда 18 миллион 675 минг нафардан зиёд юртдошимиз фаол қатнашди. Уларнинг 12 миллион 424 минг нафардан ортиғини ёшлар ташкил этди. Уларнинг саъй-ҳаракати билан 41 минг гектарга яқин майдон ободонлаштирилди. Қурилиш ва маиший чиқиндилар белгиланган жойларга чиқариб ташланди. Ариқлар, лотоклар тозаланди, зиёратгоҳ ва қабристонлар ободонлаштирилди. Маҳаллаларда, боғларда, аҳоли маиший масканларида, йўллар атрофида ободончилик ишлари қизғин тус олди. Дарахтлар оқланди, болалар майдончалари тартибга келтирилди, кўча ва йўлаклар тозаланди.\nШу кунлари 18 мингга яқин кам таъминланган оиланинг уй-жойи ҳашар йўли билан таъмирланди. 24 мингга яқин эҳтиёжманд оилага, жумладан, 8 минг нафарга яқин ногирон ва ёлғиз қарияларнинг ҳолидан хабар олиниб, уларга моддий ёрдам берилди. Мазкур хайрия тадбирларига 5,3 миллиард сўмдан зиёд маблағ, шундан 900 миллион сўмга яқини “Маҳалла” хайрия жамоат фонди ҳисобидан аҳолининг ижтимоий ҳимояга муҳтож қатламларига беминнат мурувват ёрдами кўрсатишга сарфланди.\nЎзбекистон Республикаси Вазирлар Маҳкамасининг фармойиши асосида жорий йил август ойи мамлакатимизда ободонлаштириш ва тозалик ойлиги, деб эълон қилинган. Бу эзгу тадбирлар мамлакатимизнинг барча ҳудудларида давом этмоқда.\nЮртдошларимиз Энг улуғ ва энг азиз байрамимизни ана шундай эзгу тадбирлар – бунёдкорлик ва шижоат туйғуси билан қарши олишмоқда.


2009 йилга келиб жаҳон бўйлаб эркин матбуотдан баҳраманд бўлаëтганлар сони янада кичрайди ва унга қарши ҳужумлар¸ аксинча¸ янада кучайди.\nМаркази Вашингтонда жойлашган Freedom House – Озодлик уйи ташкилотининг жаҳондаги эркин матбуот аҳволига бағишланган сўнгги ҳисоботи хулосаси ана шундай.\nДунëнинг 196 давлатидаги матбуот¸ теле ва радиоэшиттиришлар ва интернет эркинлиги вазиятини яқиндан кузатиш орқали ана шундай ташвишли хулосага келдик¸ дейди Freedom House тадқиқотлари раҳбари Кристофер Уолкер.\n- Бу йил¸ глобал миқëсда биз яна бир пастлашга гувоҳ бўлдик. Бу эса¸ кейинги 8 йил давомида эркин матбуотнинг топишидан кўра йўқотишлари каттароқ бўлаëтганини англатади¸ дейди Уолкер.\nFreedom House кузатувчилари ҳар йили 196 мамлакатдаги матбуот эркинлиги вазиятига бевосита ва билвосита таъсир кўрсатадаган ҳуқуқий¸ сиëсий ва иқтисодий омиллар¸ цензура¸ ҳукуматнинг таҳририй жараëндаги роли ва босими¸ журналистларнинг таҳдид ва тазйиқдан қанчалик озод экани ва оммавий ахборот воситаларининг кимга қарашли эканини ўрганиб¸ глобал рўйхат тузади.\nРўйхат тепасидаги давлатлар матбуоти энг эркин деб топилганлар¸ қуйисидагилар эса¸ аксинча бундай эркинлик мутлақ бўғилган ҳудудлардир.\n196 ўриннинг энг сўнгги гуруҳига Шимолий Корея¸ Туркманистон¸ Бирма¸ Ливия¸ Эритрея¸ Куба ва Ўзбекистон киритилган.\nЙиллардан бери рўйхат тубини ҳеч кимга бермай келаëтган бу давлатлардаги вазият¸ ҳисобот муаллифлари фикрича¸ айни давлатларнинг ўзида ўтган йилларда кузатилган ëмон вазиятга солиштирилганда ҳам янада ëмонлашган.\nМамлакатда қолган саноқли мустақил журналистлар¸ фотограф ва блогерларни тазйиқ қилиш¸ қўрқитиш¸ уларни қамоққа тиқиш ҳолатлари рўйхат тубидаги давлатларнинг барида кучайган. Ҳукуматлар¸ турли йўллар билан¸ хусусан мустақил ахборот манбалари сайтларини тўсиб қўйиш орқали интернет эркинлигини бўғишга катта маблағ ва куч сарфлашни давом эттирган. Айни шундай тўсиқлар¸ оддий одамларнинг мобил телефонлари орқали ахборот олиш йўлларига ҳам қўйилган-\nУч Болтиқбўйи давлатини мустасно қилганда¸ собиқ иттифоқ ўлкалари матбуот эркинлиги муттасил ëмонлашаëтган ҳудуд сифатида ташвиш уйғотмоқда. Дунëда эркин матбуот ғоясини йўққа чиқараëтган ëмонларнинг ëмони сафида айнан уч собиқ иттифоқдош – Туркманистон¸ Ўзбекистон ва Беларус бор¸ дейди Freedom House тадқиқотлари директори Крситофер Уолкер.\n- Алоҳида олинган журналистларнинг таҳдид остида қолаëтганидан ташқари собиқ иттифоқ ҳудудларида интернет матбуоти тизимларининг ҳукуматлар ва бошқа қудратли кучлар томонидан тобора кўпроқ назоратга олинаëтганини кузатмоқдамиз. Оқибатда¸ плюрализм ва бу мамлакатларга оид тайинли ахборот олиш ва тарқатиш йўллари бекилмоқда. Бутун дунë глобаллашув ҳақида гапириб¸ унинг неъматларидан баҳраманд бўлаëтган айни кезларда ахборот олиш ва тарқатишга оид янги жараëнлар¸ афсуски собиқ СССР ҳудудларини четлаб ўтмоқда¸ дейди Кристофер Уолкер.


Гимнастикачиларимиз онлайн халқаро турнирда совриндор бўлди\n11 декабрь, 2020, 19:55\nГимнастикачиларимизнинг келажаги порлоқ\nБадиий гимнастика бўйича учинчи халқаро онлайн-турнирнинг гуруҳ машқларида Ўзбекистон терма жамоаси учта кумуш, ўсмирларимиз битта олтин ва 2 та бронза медалларини қўлга киритди.\nБутунроссия бадиий гимнастика федерацияси томонидан ташкил этилган онлайн-турнирда Россия, Болгария, Финляндия, Франция, Италия, Латвия, Словения, Сербия, Швейцария ва Ўзбекистон спортчилари иштирок этишди. Мазкур турнир жорий йилги халқаро мусобақалар мавсумига якун ясаб берди.\nХалқаро турнирнинг ўзига хослиги шундаки, унда иштирокчилар нафақат ўз уйида чиқиш қилишди, балки мусобақанинг онлайн трансляция қилиниши нафақат мамлакатлар, балки жамоалар ўртасида ҳам рақобат пайдо бўлишига ҳам туртки берди. Чунки терма жамоалар вакиллари дастурдаги ҳар бир йўналиш бўйича битта медалга даъвогарлик қилиш учун майдонга тушишди.\nКатталар ўртасида Сабина Ташкенбаева, Тахмина Икромова, жамоавий гуруҳ баҳсларида Нилуфар Шомуродова, Динара Равшанбекова, Ксения Aлександрова, Севара Сафоева, Камола Ирназарова, ўсмирлар беллашувларида Ясмина Раҳимова, Самира Аҳмедова медаллар учун даъвогарлик қилишди. Таъкидлаш жоиз, Аҳмедова тасмада бажарилган машқлар якунида ҳам шоҳсупанинг учинчи поғонасидан жой олди.\nЕкатерина Пирожкова шогирдлари бир ойдан кўпроқ вақт давомида Москвадаги ўқув-машғулот йиғинларида бўлишди. Қизларимиз мусобақада бевосита Ирина Винер-Усмонованинг гимнастика марказида ўз дастурларини намойиш этишди.\nҚатъиятлилик, ҳар қандай ҳолатда ҳам дунёнинг кучлилари билан беллаша олиш маҳорати «бешлик» гимнастикачимизга 3 карра кумуш медал соҳиби бўлишни таъминлади. Жами 71,5 балл тўплаган жамоамиз кўпкураш бўйича 2-ўринни эгаллади.\nЯсмина Раҳимова ўсмирлар ўртасидаги мусобақада ҳақли ғалаба қозониб, эътирозга ўрин қолдирмади. Ирина Кудряшеванинг истеъдодли шогирди тўп билан машқда энг юқори баллга сазовор бўлди. У булава дастурида ҳам иштирок этиб, олтин медалнинг ёнига бронзани қўшиб қўйди. Ёш гимнастикачимизнинг барқарор натижалари Ханчжоу-2022 Осиё ва Париж-2024 Олимпия ўйинларида муваффақиятимизга ҳам хизмат қилишига ишонамиз.\nAфсуски, асосий жамоанинг якка тартиб баҳсларида чиқиш қилган Сабина ҳамдам Тахмина бир қатор хатоларга йўл қўйишди, бу эса якунда медаллар учун курашишга имкон бермади.


Хориждаги илк давлат: Беларусда “Спутник V” вакцинаси рўйхатга олинди - 21.12.2020, Sputnik Ўзбекистон\nБеларусь Соғлиқни сақлаш вазирлиги коронавирусга қарши Россиянинг “Спутник V” вакцинасини рўйхатга олди. 21.12.2020, Sputnik Ўзбекистон\nроссия тўғридан-тўғри инвестициялар жамғармаси, беларусь\nБеларусь Соғлиқни сақлаш вазирлиги коронавирусга қарши Россиянинг “Спутник V” вакцинасини рўйхатга олди.\nТОШКЕНТ, 21 дек — Sputnik. Беларусь хорижий давлатлардан биринчи бўлиб коронавирусга қарши Россиянинг “Спутник V” вакцинасини рўйхатга олди. Бу ҳақда Россия тўғридан-тўғри инвестициялар жамғармаси (РФПИ) хабар қилди.\n“РФПИ Беларусь Республикаси Соғлиқни сақлаш вазирлиги томонидан коронавирусга қарши Россиянинг “Спутник V” вакцинасига рўйхатга олинганлик гувоҳномаси берилганини маълум қилади. Шундай қилиб, Беларусь ўз ҳудудида вакцинани расман рўйхатга олган биринчи хорижий давлат бўлди”, - дейилган хабарда.\nТаъкидланишича, ҳозир мамлакатда вакцинани ишлаб чиқаришни йўлга қўйиш борасида иш олиб борилмоқда.\nБеларусга “Спутник V” вакцинасининг биринчи партияси сентябрь охирида етказиб берилган эди. Кўнгиллиларни эмлаш 1 октябрдан бошланган.